**ΙΙ. ΕΤΑΙΡΙΕΣ (Α.Κ. 741-784)**

**1. ΈΝΝΟΙΑ (Α.Κ. 741)**

1. Εταιρίες είναι όλα οι ενώσεις προσώπων που διαθέτουν τα ακόλουθα χαρακτηριστικά :

**Α.** Ιδρύονται με δικαιοπραξία, δηλαδή με σύμβαση.

**Β.** Για τη σύσταση τους συμπράττουν τουλάχιστον δυο πρόσωπα

**Γ.** Υπάρχει υποχρέωση επιδίωξης κοινού σκοπού από τα μέλη της ένωσης, που επιδιώκεται με την καταβολή κοινών εισφορών.

2. **Ο αριθμός των εταιριών είναι κλειστός** και η ιδιωτική βούληση δεν μπορεί να δημιουργήσει άλλους εταιρικούς τύπους, μπορεί όμως να διαμορφώσει τους υπάρχοντες.

3. Η βασική **διάκριση** των εταιριών είναι **σε προσωπικές και κεφαλαιουχικές**. Το κριτήριο για τη διάκριση αυτή είναι η σημασία του προσώπου των εταίρων ή του κεφαλαίου, τόσο κατά τη σύσταση, όσο και κατά τη λειτουργία της εταιρίας.

4. **Προσωπικές** εταιρίες είναι : η αστική. η Ο.Ε., η Ε.Ε. και η αφανής, ενώ **κεφαλαιουχικές** η Α.Ε., η Ε.Π.Ε., η Ι.Κ.Ε. και η Ε.Ε. κατά μετοχές.

5. Ο σκοπός των εταιριών είναι **κυρίως οικονομικός**.

**2. ΑΣΤΙΚΗ ΕΤΑΙΡΙΑ (ΑΚ 741-783)**

**2.1 Γενικά χαρακτηριστικά**

Ρυθμίζεται από τις διατάξεις του Αστικού Κώδικα. Την αστική εταιρία πρέπει να την διακρίνουμε από την εμπορική που επιδιώκει εμπορικό σκοπό και ρυθμίζεται από τις διατάξεις του Εμπορικού Δικαίου. Είναι ένωση προσώπων χωρίς νομική προσωπικότητα, που ρυθμίζεται από τον Α.Κ. Ουσιαστικά πρόκειται για ενοχική σύμβαση σύμφωνα με την οποία δυο ή περισσότερα πρόσωπα με κοινές εισφορές αναλαμβάνουν την υποχρέωση να επιδιώκουν ένα κοινό σκοπό (π.χ. αθλητικό , μορφωτικό, πολιτιστικό, οικονομικό). Στερείται νομικής προσωπικότητας, δεν μπορεί να αποκτήσει την εμπορική ιδιότητα.

**2.2. Σύσταση**

Για τη σύσταση της αστικής εταιρίας απαιτείται σύμβαση μεταξύ δυο ή περισσότερων φυσικών ή νομικών προσώπων. (741 ΑΚ). Με τη σύμβαση τα πρόσωπα δηλ. οι εταίροι αναλαμβάνουν την υποχρέωση να καταβάλουν τις εισφορές και επιδιώκουν τον κοινό σκοπό της εταιρίας.

**2.3. Η εταιρική σύμβαση**

Η αστική εταιρία είναι μια **σύμβαση : ενοχική, διαρκής και ιδιότυπη αμφοτεροβαρής.** Υφίσταται η αμοιβαία –μεταξύ των εταίρων- υποχρέωση για την επιδίωξη κοινού σκοπού. Η σύμβαση της αστικής εταιρίας **καταρτίζεται άτυπα,** ακόμη και σιωπηρά. Αν στην εταιρία εισφέρεται πράγμα για τη μεταβίβαση του οποίου απαιτείται τύπος (π.χ. εισφέρεται ακίνητο) τότε και η εταιρική σύμβαση πρέπει να περιβληθεί τον ίδιο τύπο, δηλαδή να γίνει με ιδιωτικό (π.χ. αν εισφέρεται πλοίο) ή συμβολαιογραφικό έγγραφο (π.χ., αν εισφέρεται ακίνητο).

**2.4. Εισφορές**

Αντικείμενο των εισφορών στην αστική εταιρία μπορεί να είναι **οποιαδήποτε παροχή** (π.χ. χρήμα, εργασία, πελατεία, γνώση, άυλα αγαθά.). Αν η εταιρική σύμβαση δεν ορίζει διαφορετικά τότε οι εταίροι είναι υποχρεωμένοι να καταβάλουν ίσες εισφορές (ΑΚ 742 § 2).

**2.5. Ο κοινός σκοπός**

Σκοπός της αστικής εταιρίας μπορεί να είναι **οποιοσδήποτε** (π.χ. φιλανθρωπικός, πολιτιστικός, μορφωτικός) **ιδίως δε οικονομικός (**π.χ. η εκμετάλλευση ενός αγροκτήματος) όχι όμως εμπορικός. Η αστική εταιρία **δεν μπορεί να έχει εμπορικό σκοπό** και αν **ασκεί εμπορική δραστηριότητα** θεωρείται και αντιμετωπίζεται ως **ομόρρυθμη**.

**2.6. Ελαττωματική σύσταση**

Η εταιρική σύμβαση είναι, για παράδειγμα, **άκυρη** στις περιπτώσεις : έλλειψης δικαιοπρακτικής ικανότητας εταίρου, αντίθεσης του εταιρικού σκοπού με το νόμο ή τα χρηστά ήθη, έλλειψη τύπου (όπου αυτός απαιτείται) και **ακυρώσιμη** στις περιπτώσεις : πλάνης, απάτης απειλής. Ισχύουν δηλαδή οι διατάξεις του Αστικού Κώδικα.

**2.7. Η εταιρική μερίδα**

Η συμμετοχή των εταίρων στην εταιρία εκφράζεται **με κλάσμα ή ποσοστό** και αποτελεί την εταιρική μερίδα του κάθε εταίρου. Αν δεν υπάρχει καταστατικός προσδιορισμός όλες οι εταιρικές μερίδες **είναι ίσες** (π.χ. σε εταιρία με 4 εταίρους η μερίδα του καθενός είναι ¼ ή 25%). Επειδή η Αστική Εταιρία δεν έχει νομική προσωπικότητα δεν υπάρχει εταιρική περιουσία ως σύνολο αλλά επιμέρους περιουσιακά στοιχεία που αποκτώνται για την εταιρία. Κάθε εταίρος έχει ιδανικό μερίδιο στα αντικείμενα που αποκτώνται από την εταιρία. π.χ., Η εταιρία αποκτά ένα αυτοκίνητο. Αυτό ανήκει στους εταίρους όχι στην εταιρία. Η εταιρική μερίδα είναι **αμεταβίβαστη.** Με καταστατική πρόβλεψη ή με συμφωνία όλων των εταίρων μπορεί να επιτραπεί η ελεύθερη ή υπό όρους μεταβίβαση της εταιρικής μερίδας. Η εταιρική μερίδα είναι **ακατάσχετη**, από τους ατομικούς δανειστές του εταίρου που την κατέχει. (Αρθ.982 § 2 περ. β. Κωδ. Πολ. Δικ.)

**2.8. Οι εταίροι**

**2.8.1. Δικαιώματα των εταίρων**

Οι εταίροι της αστικής εταιρίας έχουν τα παρακάτω δικαιώματα:

* **Συμμετοχή στη διοίκηση της εταιρίας**
* **Ψήφου** για τη λήψη των αποφάσεων, οι οποίες αν στο καταστατικό δεν έχουν συμφωνηθεί, διαφορετικά λαμβάνονται ομόφωνα από τους εταίρους.
* **Πληροφόρησης.** Κάθε εταίρος έχει δικαίωμα να πληροφορείται για την πορεία των εταιρικών υποθέσεων και να εξετάζει τα βιβλία και τα έγγραφα της εταιρίας (ΑΚ 755) αναγκαστικού δικαίου διάταξη.Αντίθετη συμφωνία είναι άκυρη.
* **Συμμετοχής στα κέρδη.** Κάθε εταίρος μετέχει στα κέρδη της εταιρίας ανάλογα με τη μερίδα συμμετοχής στα κέρδη Απαγορεύεται ο αποκλεισμός εταίρου από συμμετοχή στα κέρδη (Λεόντειος εταιρία) ΑΚ 764 § 1. Ομοίως συμμετέχει και στις ζημιές της εταιρίας. Ισχυρή πάντως είναι η συμφωνία με την οποία ο εταίρος που συνεισφέρει μόνο την εργασία του δεν θα συμμετέχει στις ζημιές της εταιρίας.
* **Συμμετοχής στο προϊόν εκκαθάρισης.** Στο στάδιο της εκκαθάρισης και αφού έχουν εξοφληθεί τα χρέη της εταιρίας και έχουν αποδοθεί οι εισφορές των εταίρων, το υπόλοιπο του ενεργητικού (αν υπάρχει) διανέμεται στους εταίρους ανάλογα με τη μερίδα συμμετοχής τους στα κέρδη (ΑΚ 782).

**Υποχρεώσεις των εταίρων**

Οι εταίροι της αστικής εταιρίας έχουν τις ακόλουθες υποχρεώσεις :

* **Επιδίωξη του κοινού σκοπού της εταιρίας**
* **Καταβολή της εισφοράς**
* **Πίστης** δηλ. απαγορεύεται πράξη αντίθετη με τα συμφέροντα της εταιρίας
* **Διαχείρισης και εκπροσώπησης της εταιρίας**
* **Συμμετοχή στις ζημιές** (ΑΚ 763), ανάλογα με την μερίδα τους. Αν δεν έχουν οριστεί διαφορετικά είναι ίση για όλους.

Απαγορεύεται και είναι άκυρη η συμφωνία με την οποία κάποιος εταίρος απαλλάσσεται από τις ζημιές (ΑΚ 764 § 1).

**2.8.2. Κτήση και απώλεια της ιδιότητας του εταίρου**

Η ιδιότητα του εταίρου αποκτάται:

* Με τη σύσταση της εταιρίας και τη συμμετοχή του στη σύμβαση.
* Με την είσοδο κάποιου εταίρου, η οποία γίνεται με σύμβαση του εισερχομένου με τους ήδη υπάρχοντες.

Η ιδιότητα του εταίρου χάνεται :

* Λόγω θανάτου, κήρυξης σε πτώχευση ή απώλειας της δικαιοπρακτικής ικανότητας κάποιου εταίρου.
* Λόγω οικειοθελούς εξόδου από την εταιρία, εφόσον υπάρχει καταστατική πρόβλεψη ή συμφωνία όλων των εταίρων.
* **Λόγω αποκλεισμού εταίρου.** Ο αποκλεισμός μπορεί να γίνει όταν συντρέχουν οι ακόλουθες προϋποθέσεις (ΑΚ 771):

1. Ύπαρξη **σπουδαίου λόγου** που να δικαιολογεί την καταγγελία της εταιρίας (π.χ. μη καταβολή εισφοράς), δηλ. παράβαση υποχρεώσεων.
2. **Ομόφωνη απόφαση** όλων των υπολοίπων εταίρων
3. **Τελεσίδικη δικαστική απόφαση,** ύστερα από κατάθεση αίτησης αποκλεισμού.

**2.8.3. Προσωπική – σύμμετρη- απεριόριστη** (δηλ. με όλη την ατομική του περιουσία)

**Ευθύνη των εταίρων για τα χρέη της εταιρίας** (ΑΚ 759)

Οι εταίροι της αστικής εταιρίας ευθύνονται για τις υποχρεώσεις που έχουν γεννηθεί **απέναντι σε τρίτους,** από τη διαχείριση ή την εκπροσώπηση της εταιρίας. Η ευθύνη των εταίρων είναι **προσωπική, σύμμετρη,** δηλαδή ανάλογη με την εταιρική τους μερίδα και **απεριόριστη**, δηλ. ευθύνονται με την ατομική τους περιουσία. Η ευθύνη είναι αναγκαστικού δικαίου, δηλ. δεν μεταβάλλεται με συμφωνία των εταίρων.

**2.8.4. Διαχείριση (**ΑΚ 748-753, 756, 757), δηλ. Διοίκηση.

Στην έννοια της διαχείρισης περιλαμβάνονται όλες εκείνες οι υλικές και νομικές δραστηριότητες και πράξεις, οι οποίες κατευθύνονται προς την επιδίωξη του κοινού σκοπού της εταιρίας.

1. η εσωτερική διαχείριση (π.χ. τήρηση εμπορικών βιβλίων)
2. η εκπροσώπηση (π.χ. αγορά πρώτων υλών)
   * 1. **Είδη διαχείρισης**

Είναι δύο ειδών: **α. Καταστατική** και **β. Νόμιμη** Αν δεν υπάρχει καταστατική πρόβλεψη για τη μορφή της διαχείρισης, τότε εφαρμόζεται **η νόμιμη διαχείριση.** (δηλ. σύμφωνα με την ρύθμιση του Νόμου (ΑΚ 748).

**Α. Νόμιμη διαχείριση** στην αστική εταιρία είναι **η συλλογική.** Στη διαχειριστική αυτή μορφή **όλοι οι εταίροι** είναι διαχειριστές της εταιρίας και οι αποφάσεις λαμβάνονται **ομόφωνα** (ΑΚ 748).

**Β. Καταστατική διαχείριση.** Με την καταστατική πρόβλεψη μπορεί να προσδιοριστεί ότι η διαχείριση της εταιρίας θα ασκείται με διαφορετικό τρόπο από αυτόν που προβλέπει ο νόμος. Διαχειριστές είναι **μόνον εταίροι** και όχι τρίτα πρόσωπα.

**Μορφές καταστατικής διαχείρισης:**

* Όλοι οι εταίροι είναι διαχειριστές Οι αποφάσεις λαμβάνονται με πλειοψηφία (ΑΚ 748) και όχι με ομοφωνία.
* Κάποιος από τους εταίρους να είναι μόνος του διαχειριστής (ΑΚ 749 § 1).
* Η διαχείριση μπορεί να ανατεθεί σε κάποιους από τους εταίρους (Απόφαση ομόφωνη ΑΚ 749 § 24, 748)
* Όλοι οι εταίροι μπορεί να έχουν οριστεί διαχειριστές και να μπορούν να αποφασίζουν και να ενεργούν χωρίς τη συναίνεση των υπολοίπων διαχειριστών **(ατομική διαχείριση).**

Στις περιπτώσεις της ατομικής διαχείρισης προβλέπεται το **δικαίωμα εναντίωσης** (ΑΚ 750). Ασκείται μόνο από τους συνδιαχειριστές.

* + 1. **Σχέση διαχειριστή – εταιρίας**

Η νομική σχέση του διαχειριστή με την εταιρία είναι **σχέση εντολής**. Αν δεν έχει συμφωνηθεί διαφορετικά ο διαχειριστής δεν δικαιούται αμοιβής για τις υπηρεσίες του (ΑΚ 754).

**Η εξουσία παύει:**

α. Με τη λύση της εταιρίας

β. Με το θάνατο, την κήρυξη σε πτώχευση ή σε δικαστική συμπαράσταση του διαχειριστή.

**2.8.7. Η εξουσία των διαχειριστών**

Η **διαχειριστική** και **εκπροσωπευτική** εξουσία των διαχειριστών καθορίζεται και περιορίζεται από το σκοπό της εταιρίας και την εταιρική σύμβαση.

* + 1. **Λύση**  (ΑΚ 765-770, 772-775)

α) Η εταιρία που έχει συσταθεί για ορισμένο χρόνο λύεται μόλις παρέλθει ο χρόνος αυτός.

β) Η εταιρία **λύεται** αν υπάρχει κάποιος από τους λόγους :

* Αν η εταιρία **πραγματοποίησε το σκοπό της** ή **ο σκοπός έγινε ανέφικτος** (ΑΚ 772) π.χ. ολοκληρώθηκε το έργο της. π.χ. κατασκευάστηκε το άγαλμα ή καταστράφηκε ο αγρός γιατί γέμισε νερά μετά από σεισμό.
* Με **ομόφωνη απόφαση** (ή κατά πλειοψηφία, αν υπάρχει καταστατική πρόβλεψη) των εταίρων.
* Αν μείνει στην εταιρία μόνον ένας εταίρος
* Αν κάποιος εταίρος:
  + Πέθανε (ΑΚ 773), εφόσον δεν υπάρχει αντίθετη συμφωνία.
  + Έγινε δικαιοπρακτικά ανίκανος (ΑΚ 775)
  + Κηρύχθηκε σε πτώχευση (ΑΚ 775), εκτός αν συμφωνήθηκε διαφορετικά. Στις περιπτώσεις αυτές μπορεί να προβλέπεται από την εταιρική σύμβαση ή συνέχιση της εταιρίας από τους υπολοίπους, εφόσον είναι τουλάχιστον δύο.
* Αν η εταιρία είναι ορισμένου χρόνου και περάσει ο χρόνος που ορίζει η εταιρική σύμβαση (ΑΚ 765). Αν είναι αορίστου με καταγγελία. Αν είναι ορισμένου με έκτακτη καταγγελία (ΑΚ 766).

**2.8.9. Εκκαθάριση** (ΑΚ 777-783)

Εκκαθάριση είναι το σύνολο των εργασιών που ακολουθούν τη λύση της εταιρίας και συνίστανται στη **διεκπεραίωση** των οικονομικών εκκρεμοτήτων που δημιουργήθηκαν κατά τη λειτουργία της.

**2.8.9.1. Ποιοι διορίζονται εκκαθαριστές** (ΑΚ 778)

Αν δεν υπάρχει καταστατική πρόβλεψη για έναν ή περισσότερους εταίρους εκκαθαριστές είναι **όλοι οι εταίροι** (νόμιμοι εκκαθαριστές).

**2.8.9.2. Διαδικασία της εκκαθάρισης** (ΑΚ 779-783)

Τα βήματα της εκκαθάρισης είναι τα ακόλουθα:

1. Αν υπάρχουν εισφορές κατά χρήση, τότε αυτές αποδίδονται στους εταίρους.
2. Εξοφλούνται τα χρέη της εταιρίας προς τρίτα πρόσωπα
3. Εξοφλούνται τα χρέη που ενδεχομένως υπάρχουν μεταξύ των εταίρων.
4. Επιστρέφονται στους εταίρους οι εισφορές που είχαν γίνει κατά κυριότητα.
5. ότι απομένει, μετά τα προηγούμενα βήματα, διανέμεται στους εταίρους ανάλογα με τη μερίδα συμμετοχής.

**2.8.9.3. Πέρας της εκκαθάρισης**

Με την εξόφληση και του τελευταίου χρέους και την απόδοση και του τελευταίου στοιχείου του ενεργητικού, **περατώνεται** το στάδιο της εκκαθάρισης και μαζί με αυτό και η εταιρία.

1. **ΑΣΤΙΚΗ ΕΤΑΙΡΙΑ ΜΕ ΝΟΜΙΚΗ ΠΡΟΣΩΠΙΚΟΤΗΤΑ**

Η αστική εταιρία αν έχει **οικονομικό σκοπό** και υποβληθεί στις **διατυπώσεις δημοσιότητας** που προβλέπονται για τις Ο.Ε., δηλ. καταχώρηση στο ΓΕΜΗ, αποκτά **νομική προσωπικότητα.** Η εταιρία έχει και πτωχευτική ικανότητα (ΑΚ 784 και άρθρο 270 Ν. 4072/12). Στην εταιρία αυτή εφαρμόζεται η νομοθεσία για τις Ο.Ε.

**A. ΠΡΟΣΩΠΙΚΕΣ**

**4. ΟΜΟΡΡΥΘΜΗ ΕΤΑΙΡΙΑ** (Άρθρα 249-270 Ν. 4072/12 καθώς και διατάξεις του Αστικού Κώδικα)

**4.1. Γενικά Χαρακτηριστικά**

Είναι εταιρία με νομική προσωπικότητα που επιδιώκει εμπορικό σκοπό και έντονα προσωπικά στοιχεία, που εξυπηρετεί μικρές και μεσαίες επιχειρήσεις, ιδίως οικογενειακές. Για τα χρέη της Ο.Ε. ευθύνονται, εκτός από την ίδια την εταιρία και οι εταίροι της απεριόριστα και εις ολόκληρο.

**4.1.1. Εταιρική Επωνυμία**

Σύμφωνα με τον Νόμο 4072/12 η επωνυμία της Ο.Ε. σχηματίζεται: α) από το όνομα ενός ή περισσοτέρων εταίρων β) είτε από το αντικείμενο της επιχείρησης γ) είτε από άλλες ενδείξεις.

Σε κάθε περίπτωση είναι απαραίτητες οι προσθήκες των λέξεων «Ομόρρυθμη Εταιρία ή Ο.Ε.»

**4.2. Σύσταση**

Για τη σύσταση της Ο.Ε. απαιτείται: εταιρική σύμβαση και δημοσιότητα

**4.2.1. Εταιρική σύμβαση (καταστατικό**)

Το καταστατικό συντάσσεται με δημόσιο ή ιδιωτικό έγγραφο και πρέπει να περιέχει:

1. Το όνομα και την κατοικία των εταίρων
2. Την επωνυμία της εταιρίας
3. Την έδρα της εταιρίας
4. Τον εταιρικό σκοπό
5. Το όνομα του εκπροσώπου της

**I. Δικαιώματα των εταίρων στην Ομόρρυθμη Εταιρία**

Τα δικαιώματα και οι υποχρεώσεις των εταίρων διακρίνονται σε προσωπικού και περιουσιακού χαρακτήρα.

**1.Προσωπικά δικαιώματα**

**1.1.Δικαίωμα συμμετοχής στη διαδικασία λήψης αποφάσεων**

Κάθε εταίρος έχει δικαίωμα να συμμετέχει ενεργά στη λήψη αποφάσεων σχετικών με θέματα που αφορούν στις υποθέσεις της εταιρίας. Το δικαίωμα αυτό πηγάζει από τον προσωπικό χαρακτήρα της ομόρρυθμης εταιρίας και περιλαμβάνει τα επιμέρους δικαιώματα να ενημερώνεται λεπτομερώς για όσα σχετίζονται με την εταιρία, να εκφράζει τη γνώμη του ελεύθερα, και φυσικά να ψηφίζει.

**1.2.Δικαίωμα ψήφου**

Κάθε εταίρος έχει το δικαίωμα να ψηφίζει στη συνέλευση των εταίρων, συμπράττοντας με αυτον τον τρόπο στη λήψη των αποφάσεων που αφοορύν στην εταιρία. ΟΙ αποφάσεις της εταιρίας λαμβάνονται ομόφωνα, εκτός αν προβλέπεται απο το καταστατικό η λήψη απόφασης με πλειοψηφία, η οποία υπολογίζεται πλέον εν αμφιβολία μόνο με βάση τον αριθμό των εταίρων (άρθρο 253 παρ.2 ν.4072/2012). Όπου, ο ίδιος ο νόμος επιβάλλει τη λήψη ομόφωνης απόφασης, δεν είναι δυνατόν, χωρίς ειδική καταστατική πρόβλεψη, οι ομόρρυθμοι εταίροι να παρεκκλίνουν από τη νομοθετική ρύθμιση.

**1.3. Δικαίωμα ελέγχου και πληροφόρησης**

Σύμφωνα με τα οριζόμενα στην ΑΚ 755 κάθε εταίρος έχει το δικαίωμα να πληροφορείται αυτοπροσώπως για την πορεία των εταιρικών υποθέσεων, να προβαίνει στον έλγχο των βιβλίων και των εγγράφων, καθώς και να καταρτίζει περίληψη σχετικά με την περιουσιακή κατάσταση της εταιρίας. Η διάταξη αυτή εφαρμόζεται στην ΟΕ (άρθρο 249 παρ.2 ν.4072/2012), καθιερώνοντας ένα γενικό, ευρύτατο δικαίωμα πληροφόρησης και ελέγχου, το οποίο δεν περιορίζεται στις μεθόδους που αναφέρονται στην ΑΚ 755, αλλά αποτελεί απαραίτητη προϋπόθεση για την ορθή ενάσκηση των δικαιωμάτων ψήφου και συμμετοχής στη διαδικασία λήψης αποφάσεων. Η διάταξη αυτή είναι αναγκαστικού δικαίου. Επομένςω, συμβατική πρόβλεψη αντίθετη στις ρυθμίσεις της είναι άκυρη (ΑΚ3, 174).

**1.4.Δικαίωμα πληροφοριών και λογοδοσίας**

Σύμφωνα με το άρθρο 254 παρ.4 ν.4072/2012 (και συμπληρωνματικά με τις ΑΚ754 παρ.1 σε συνδ. Με την ΑΚ718), όσον αφορά στα δικαιώματα και στις υποχρεώσεις των διαχειριστών εταίρων, προκύπτει ότι κάθε εταίρος έχει το δικαίωμα να ζητεί από τον διαχειριστή της εταιρίας πληροφορίες σχετικά με την πορεία των εταιρικών υποθέσεων και λογοδοσία για τον τρόπο και τα αποτελέσματα του έργου τους.

Το δικαίωμα αυτό παρέχεται μόνο έναντι των διαχειριστών εταίρων και όχι έναντι παντός εταίρου. Αφορά στη διαχείριση των εταιρικών υποθέσεων από τους εταίρους, οι οποίοι έχουν αναλάβει τα σχετικά καθήκοντα.

**2.Περιουσιακά Δικαιώματα**

**2.1.Δικαίωμα συμμετοχής στα κέρδη**

Ο νόμος 4072/2012, με το άρθρο 255, προβλέπει διαφορετικό καθεστώς για την ομόρρυθμη εταιρία σχετικά με τη συμμετοχή στα κέρδη και στις ζημίες, από το αντίστοιχο του ΑΚ. Συγκεκριμένα, ορίζεται ότι στο τέλος της εταιρικής χρήσης συντάσσεται λογαριασμός από τον οποίο εμφαίνονται τα κέρδη και οι ζημίεςτης εταιρίας (άρθρο 255 εδ.1) και ότι οι εταίροι μετέχουν στα κέρδη και στις ζημίες της εταιρίας κατά το ποσό της εισφοράς τους, εκτός αν υπάρχει αντίθετη συμφωνία κατά ίσα μέρη.

**2.2.Δικαίωμα απολήψεων**

Ο νομοθέτης εύστοχα με το άρθρο 255 εδ.2 ν.4072/2012 προβλέπει νομοθετικά το δικαίωμα απολήψεων στους εταίρους, με την έννοια όμως ότι το δικαίωμα αυτό υφίσταται εφόσον συντρέχει καταστατική πρόβλεψη.

**2.3.Δικαίωμα συμμετοχής στο προϊόν της εκκαθάρισης**

Στο πλαίσιο της ομόρρυθμης εταιρίας εφαρμόζεται συμπληρωματικά η της ΑΚ782, η οποία αφορά στο προϊόν της εκκαθάρισης. Σύμφωνα λοιπόν με τη διάταξη αυτή το υπόλοιπο, που προκύπτει μετά τη λύση της εταιρίας και την περάτωση του σταδίου εκκαθάρισης, διανέμεται στους ομόρρυθμους εταίρους κατά τον λόγο της μερίδας τους στα κέρδη, δηλαδή μετά τν ν.4072/2012 αρχικά κατά το ποσοστό της συμμετοχής τους στην εταιρία, εκτός αν υπάρχει αντίθετη συμφωνία (άρθρο 255 εδ.3 ν.4072/2012).

**ΙΙ. Υποχρεώσεις των Εταίρων στην Ομόρρυθμη Εταιρία**

**Υποχρέωση εισφοράς**

Βασική υποχρέωση των εταίρων αποτελεί η καταβολή εισφοράς (άρθρο 249 παρ.2 ν.4072/2012, ΑΚ741, 742, 744). Εισφορά μπορεί να αποτελέσει η παροχή κάθε περιουσιακού στοιχείου δεκτικού συναλλαγής, χρηματικών απαιτήσεων έναντι τρίτων καθώς και υπηρεσιών, για τις οποίες όμως δεν καταβάλλεται μισθός. Η ΑΚ744 διακρίνει σε εισφορές πράγματος ή δικαιώματος κατά χρήση, κυριότητα ή σε παροχή εργασίας. Σύμφωνα με την ΑΚ742 παρ.2, αν δεν υπάρχει αντίθετη συμφωνία, οι εισφορές των εταίρων πρέπει να είναι ίσες για όλους.

**Υποχρέωση πίστεως**

Σύμφωνα με την ΑΚ747 (σε συνδ. με άρθρο 249 παρ.2 ν.4072/2012) ο ομόρρυθμος εταίρος δεν δικαιούται να ενεργεί για λογαριασμό δικό του ή ξένο πράξεις, οι οποίες έρχονται σε αντίθεση με τα συμφέροντα της εταιρίας.Ο εταίρος είναι υποχρεωμένος να απέχει από οποιαδήποτε πράξη, η οποία αντιτίθεται στον εταιρικό σκοπό. Η περαιτέρω ανάλυση της υποχρέωσης αυτής παρατίθεται στο οικείο κεφάλαιο της αστικής εταιρίας.

**4.2.2.1.** Υπάρχει πλέον και η δυνατότητα ίδρυσης της εταιρίας μέσω της πλατφόρμας της Ηλεκτρονικής Υπηρεσίας Μιας Στάσης (e-ΥΜΣ). Για τη σύσταση της μέσω της e-ΥΜΣ υποχρεωτική είναι η χρήση του πρότυπου καταστατικού, το περιεχόμενο του οποίου ορίζεται ανα νομική μορφή. Στο πρότυπο καταστατικό οπι ιδρυτές μπορούν ν ασυμπληρώσουν τας τοιχεία που διαφοροποιούν την εταιρία της από τις άλλες του ίδιου τύπου. Εάν οι ιδρυτές δεν επιθυμούν τη χρήση του πρότυπου καταστατικού ή υπάρχουν εισφορές σε είδος που απαιτούν συμβολαιογραφικό τύπο οι ιδρυτές θα πρέπει να απευθυνθούν για τη σύσταση στην υπηρεσία του ΓΕΜΗ.

**4.2.2. Διατυπώσεις δημοσιότητας (Άρθρ. 251 Ν. 4072/12) Γενικό Εμπορικό Μητρώο**

Η εταιρία **καταχωρίζεται στο Γ.Ε.Μ.Η**. με τη σύμπραξη όλων των εταίρων και τα στοιχεία της δημοσιεύονται στο διαδικτυακό τόπο του Γ.Ε.Μ.Η. Από την καταχώρηση της εταιρίας στο Γ.Ε.Μ.Η. **αποκτάται η νομική προσωπικότητα**. Τα στοιχεία που υποχρεωτικά καταχωρίζονται είναι: α) όνομα και κατοικία εταίρων β) εταιρική επωνυμία γ) έδρα δ) σκοπός της εταιρίας και ε) εκπρόσωπος της εταιρίας. Η **τροποποίηση του καταστατικού** πρέπει να γίνεται με τον τύπο του αρχικού καταστατικού και να καταχωρηθεί στο Γ.Ε.Μ.Η.

**α. ΄Ελλειψη διατυπώσεων δημοσιότητας**

Αν η εταιρία δεν έχει δημοσιευθεί είναι ανυπόστατη, δηλαδή δεν υπάρχει ούτε ως νομικό πρόσωπο, ούτε ως εταιρία.

**β. Ελαττώματα ουσίας**

Τα ελαττώματα της εταιρικής σύμβασης επιφέρουν τις έννομες συνέπειες (ακυρότητα, ακυρωσία), όπως ακριβώς αναπτύχθηκαν στο σχετικό κεφάλαιο της αστικής εταιρίας. Η ακυρωσία οφείλεται σε πλάνη ή απάτη ή απειλή. Η ακυρότητα οφείλεται σε: (α) έλλειψη δικαιοπρακτικής ικανότητας εταίρων. (β) αντίθεση εταιρικού σκοπού με τους Νόμους. (γ) έλλειψη απαιτούμενου τύπου.

**4.4.3. Εσωτερικές σχέσεις των εταίρων**

Οι σχέσεις των εταίρων **καθορίζονται α) από το καταστατικό της εταιρίας και β) από το νόμο.** Οι εταίροι στις μεταξύ τους σχέσεις ευθύνονται για κάθε πταίσμα (άρθρο 252), ενώ έχουν **υποχρέωση πίστης** απέναντι στην εταιρία. **Οι αποφάσεις των εταίρων** λαμβάνονται ομόφωνα εκτός αν υπάρχει διαφορετική καταστατική πρόβλεψη οπότε λαμβάνονται με πλειοψηφία έχοντας ως βάση τον αριθμό των εταίρων (αρθ. 253).

Η **μερίδα συμμετοχής** του κάθε εταίρου είναι κατ’ αρχάς **αμεταβίβαστη και ακληρονόμητη**. Με καταστατική πρόβλεψη μπορεί να επιτρέπεται η ολική ή μερική μεταβίβασή της. Οι εταίροι μοιράζονται **τα κέρδη και τις ζημίες.** Μετέχουν κατά το ποσοστό της συμμετοχής στην εταιρία.

**4.4.4. Ευθύνη των εταίρων για τα εταιρικά χρέη** (Αρθρ. 258)

Η ευθύνη των εταίρων της ΟΕ για τα χρέη της εταιρίας είναι **απεριόριστη**, δηλαδή οι εταίροι ευθύνονται με όλη τους την περιουσία για το σύνολο των χρεών της εταιρίας και **εις ολόκληρο**. Ακόμη ο εταίρος που εισέρχεται στην Ο.Ε. ευθύνεται απεριόριστα και εις ολόκληρον και για τα υπάρχοντα πριν την είσοδο του χρέη.

Η ευθύνη των εταίρων για τα χρέη της εταιρίας **παραγράφεται μετά από πέντε χρόνια** από τη λύση της εταιρίας (Αρθρ. 269 § 1) που καταχωρείται στο ΓΕΜΗ.

**4.4.5. Διαχείριση** (Αρθρ. 254 και 257)

**Νόμιμη διαχείριση** στην Ο.Ε. είναι η **ατομική,** δηλαδή **όλοι οι εταίροι είναι διαχειριστές** και μπορούν να ενεργούν και να δεσμεύουν την εταιρία δρώντας **ανεξάρτητα** και χωρίς τη σύμπραξη των υπολοίπων. Με καταστατική ρύθμιση μπορεί να υπάρχει άλλος τρόπος διαχείρισης. Αν υπάρχουν περισσότεροι του ενός διαχειριστές, και αυτοί μπορούν να δρούν ατομικά, τότε υπάρχει **δικαίωμα εναντίωσης**, στις πράξεις του διαχειριστή. Τότε ο διαχειριστής οφείλει να μην τελέσει. Όλοι οι εταίροι είναι εκπρόσωποι εκτός αν στο καταστατικό ορίζεται διαφορετικά.

**Η εκπροσωπευτική εξουσία** των διαχειριστών περιορίζεται από τον **εταιρικό σκοπό**, δηλαδή οι πράξεις τους πρέπει να κατευθύνονται στην **εκπλήρωση του σκοπού** της εταιρίας (άρθρο 257 §3). Η εξουσία εκτείνεται σε όλες τις δικαστικές και εξώδικες πράξεις που αφορούν στην επιδίωξη του σκοπού της εταιρίας.

**4.4.6. Έξοδος εταίρου** (΄Αρθρο 260)

΄Εξοδος εταίρου από την εταιρία επέρχεται :

• Στις περιπτώσεις **θανάτου, πτώχευσης ή κήρυξης σε δικαστική συμπαράσταση,** εκτός αν υπάρχει αντίθετη καταστατική πρόβλεψη.

• Με **δήλωση του εταίρου** προς την εταιρία. (εκούσια έξοδος) Αρθρ. 261

• Με **δικαστική απόφαση**, μετά από αίτηση **ατομικού δανειστή** του εταίρου.

**4.4.7. Αποκλεισμός εταίρου** (Αρθρ. 263)

Αν υπάρχει **σπουδαίος λόγος**, π.χ. αθέτηση υποχρεώσεων και άρνηση συνεργασίας, **όλοι οι υπόλοιποι εταίροι** μπορούν να ζητήσουν **με δικαστική απόφαση** τον αποκλεισμό του εταίρου από την εταιρία.

**4.4.8. Μετατροπή της εταιρίας**

Αφορά την μεταβολή του εταιρικού τύπου π.χ., από Ο.Ε. σε Ε.Π.Ε. Απαιτείται: (α) ομόφωνη απόφαση εταίρων (β) τήρηση της διαδικασίας σύστασης

**4.4.9. Λύση** (Αρθρ. 259)

Η εταιρία λύεται:

1. μόλις παρέλθει ο χρόνος που ορίζεται στην εταιρική σύμβαση
2. με απόφαση των εταίρων
3. **όταν πτωχεύσει**
4. με **δικαστική απόφαση** μετά από αίτηση εταίρου, εφόσον υπάρχει **σπουδαίος λόγος**.
5. για οποιονδήποτε άλλο λόγο υπάρχει καταστατική πρόβλεψη
6. αν απομείνει μόνον **ένας εταίρος**. (Αρθρ. 267)

**4.4.10. Εκκαθάριση** (Αρθρ. 268)

Τη λύση ακολουθεί εκκαθάριση. Εφαρμόζονται οι διατάξεις της Αστικής εταιρίας, με τις ακόλουθες αποκλίσεις:

• Τα στοιχεία των εκκαθαριστών καταχωρούνται στο Γ.Ε.Μ.Η.

• Κατά την έναρξη και περάτωση της εκκαθάρισης οι εκκαθαριστές συντάσσουν ισολογισμό.

• Μετά την περάτωση της εκκαθάρισης η **εταιρία διαγράφεται** από το Γ.Ε.Μ.Η.

Η εταιρία περατώνεται με την ολοκλήρωση της διανομής του προϊόντος εκκαθάρισης στους εταίρους. Η διαγραφή από το ΓΕΜΗ έχει δηλωτικό χαρακτήρα.

**5.ΕΤΕΡΟΡΡΥΘΜΗ ΕΤΑΙΡΙΑ** (Αρθρ. 271-282 Ν. 4072/12)

**5.1. Γενικά χαρακτηριστικά**

Η προσωπική εμπορική εταιρία στην οποία υπάρχουν δύο κατηγορίες εταίρων με **διαφορετική ευθύνη για τα χρέη της εταιρίας**: οι ομόρρυθμοι εταίροι ευθύνονται απεριόριστα και εις ολόκληρον, ενώ οι ετερόρρυθμοι δεν ευθύνονται με την προσωπική της περιουσία, απλώς η εισφορά της υπόκειται στον επιχειρηματικό κίνδυνο, παρά μόνο σε εξαιρετικές περιπτώσεις.

Λόγω της συνύπραξης ομόρρυθμων και ετερόρρυθμων εταίρων, η ετερόρρυθμη εταιρία εντάσσεται και στην κατηγορία των μικτών εταιριών και δεν θεωρείται ακραιφνώς προσωπική, διότι συνδυάζει προσωπικά, όσον αφορά στους ομόρρυθμους, και κεφαλαιουχικά, όσον αφορά στους ετερόρρυθμους εταίρους, στοιχεία.

Αποτελεί εταιρική μορφή, η οποία κατά κύριο λόγο, απευθύνεται σε μικρές επιχειρήσεις, αφού η πραγμάτωση του σκοπού της εταιρίας μπορεί να επιτευχθεί με συμμετοχή μικρού αριθμού προσώπων.

Για τη σύσταση ετερόρρυθμης εταιρίας πρέπει να πληρούνται οι εξής προϋποθέσεις:

**[α]** Σύμπραξη δύο τουλάχιστον φυσικών ή νομικών προσώπων. Τα φυσικά πρόσωπα για να γίνουν ομόρρυθμοι εταίροι πρέπει να μπορούν να αποκτήσουν την εμπορική ιδιότητα, ενώ για να συμμετέχουν στην εταιρία ως ετερόρρυθμοι, αρκεί να είναι ικανοί για δικαιοπραξία. Τα νομικά πρόσωπα για να καταστούν ομόρρυθμοι εταίροι πρέπει να είναι εμπορικές εταιρίες με νομική προσωπικότητα.

**[β]** Σύναψη καταστατικού με ιδιωτικό ή συμβολαιογραφικό έγγραφο, το οποίο να αναφέρει τα ονόματα των εταίρων, τον τύπο της ετιαρίας, τον εταιρικό σκοπό και το ποσό της εισφοράς των ετερόρρυθμων εταίρων, καθόσον μάλιστα αυτό το ποσό αποτελεί και το μέτρο της ευθύνης τους έναντι των εταιρικών δανειστών.

**[γ]** Τήρηση διατυπώσεων δημοσιότητας ανάλογων με αυτές που απαιτούνται για την ομόρρυθμη εταιρία.

**Εξαιρετικές περιπτώσεις**

**Απεριόριστης Ευθύνης και εις ολόκληρον**

Ο ετερόρρυθμος εταίρος ευθύνεται απεριόριστα και εις ολόκληρον: α) όταν το **όνομα του** υπάρχει στην **επωνυμία** της Ε.Ε. β) όταν έχει κάνει πράξεις **εκπροσώπησης** της Ε.Ε. **Ευθύνεται δηλ. σαν να ήταν ομόρρυθμος εταίρος, χωρίς όμως να γίνεται ομόρρυθμος εταίρος.**

**Περιορισμένης Ευθύνης Ετερόρρυθμων Εταίρων με την προσωπική τους περιουσία για τα χρέη της εταιρείας**

α) όταν **δεν έχει** καταβάλει την εισφορά του στην εταιρία ευθύνεται άμεσα, εις ολόκληρον και περιορισμένα μέχρι την αξία της εισφοράς του. β) όταν στο **καταστατικό** της εταιρίας έχει προβλεφθεί να ευθύνεται ο ετερόρρυθμος εταίρος μέχρι ένα ορισμένο ποσό για τα χρέη της εταιρίας, οπότε ευθύνεται περιορισμένα μέχρι το ποσό αυτό.

Για τη σύσταση της Ε.Ε. ακολουθείται **η ίδια διαδικασία** που προβλέπεται για την Ο.Ε., δηλ. σύσταση καταστατικού και καταχώρηση στο ΓΕΜΗ. Στο καταστατικό περιλαμβάνονται υποχρεωτικά τα εξής: α) όνομα εταίρων β) κατοικία εταίρων γ) επωνυμία δ) έδρα ε) σκοπός στ) όνομα εκπροσώπου.

**5.2. Ιδιομορφίες της Ε.Ε.**

Η ύπαρξη δύο κατηγοριών εταίρων δημιουργεί αποκλίσεις από την Ο.Ε.

**α. Επωνυμία** (Αρθρ. 272§ 1)

Η επωνυμία σχηματίζεται όπως στην Ο.Ε. (με την προσθήκη των λέξεων «ετερόρρυθμη εταιρία» ή ΕΕ). Στην επωνυμία της Ε.Ε. απαγορεύεται να συμπεριληφθεί το όνομα ετερόρρυθμου εταίρου. Αν όμως συμπεριληφθεί ευθύνεται ως ομόρρυθμος.

**β. Εκπροσώπηση** (Αρθρ. 278)

Ο ετερόρρυθμος εταίρος **δεν μπορεί να κάνει πράξεις εκπροσώπησης της Ε.Ε.** Αν κάνει διορισμένος από το καταστατικό δεσμεύεται από τις πράξεις του και ευθύνεται απεριόριστα και εις ολόκληρον.

**γ. Δικαιώματα ετερόρρυθμου εταίρου**

Ο ετερόρρυθμος εταίρος **δικαιούται**:

• να **ελέγχει** τους εταιρικούς λογαριασμούς και τα βιβλία της εταιρίας (Αρθρ. 275).

• να μετέχει στα κέρδη της εταιρίας σύμφωνα με τη μερίδα συμμετοχής στα κέρδη που έχει ορισθεί στο καταστατικό (Αρθρ. 277).

**δ. Υποχρεώσεις ετερόρρυθμου εταίρου** (Αρθρ. 276)

Ο ετερόρρυθμος εταίρος υποχρεούται να:

• **μην ανταγωνίζεται** την εταιρία (Αρθρ. 276)

• συμμετέχει στις **ζημιές** της εταιρίας, μέχρι το ποσό της εισφοράς του

(Αρθρ. 277).

**ε. Αποχώρηση του μοναδικού ομόρρυθμου εταίρου** (Αρθρ. 281)

Αν διαθέτει μόνον έναν ομόρρυθμο εταίρο και αυτός αποχωρήσει από αυτήν η εταιρία λύεται.

**5.3. Η ευθύνη του ετερόρρυθμου εταίρου** (Αρθρ. 279 § 1)

Ο ετερόρρυθμος εταίρος, που έχει καταβάλει την εισφορά του, δεν ευθύνεται για τα χρέη της Ε.Ε. με την προσωπική του περιουσία, αλλά απλά η εισφορά του υπόκειται στον επιχειρηματικό κίνδυνο.

**ΛΥΣΗ ΤΗΣ Ε.Ε.** (Αρθρ. 281)

Η εταιρία λύεται όταν ο **μοναδικός ομόρρυθμος** εταίρος εξέλθει της εταιρίας, αποκλειστεί ή αποβιώσει.

Είναι όμως δυνατόν μέσα σε δύο μήνες, να τροποποιηθεί η εταιρική σύμβαση και καταχωρισθεί στο ΓΕΜΗ και κάποιοι από τους ετερόρρυθμους εταίρους εισέλθει στην εταιρία ως ομόρρυθμος.

Κατά τα λοιπά εφαρμόζεται το **Άρθρο 259**, δηλαδή, η εταιρία λύεται όταν υπάρξει: (α) πάροδος χρόνου διάρκειας (β) απόφαση εταίρων (γ) κήρυξη σε πτώχευση (δ) δικαστική απόφαση, ύστερα από αίτηση εταίρου για σπουδαίο λόγο (ε) στην εταιρική σύμβαση μπορεί να προβλέπονται και άλλοι λόγοι. Π.χ., απομένει ένας εταίρος (Άρθρ. 267)

**Εκκαθάριση** (Αρθρ. 268) Τη λύση ακολουθεί εκκαθάριση. Εφαρμόζονται οι διατάξεις της Αστικής εταιρίας, με τις ακόλουθες αποκλίσεις:

• Τα στοιχεία των εκκαθαριστών καταχωρούνται στο Γ.Ε.Μ.Η.

• Κατά την έναρξη και περάτωση της εκκαθάρισης οι εκκαθαριστές συντάσσουν ισολογισμό.

• Μετά την περάτωση της εκκαθάρισης η **εταιρία διαγράφεται** από το Γ.Ε.Μ.Η.

Η εταιρία περατώνεται με την ολοκλήρωση της διανομής του προϊόντος εκκαθάρισης στους εταίρους. Η διαγραφή από το ΓΕΜΗ έχει δηλωτικό χαρακτήρα.

**6.ΑΦΑΝΗΣ ΕΤΑΙΡΙΑ (Αρθρ. 285-292 Ν. 4072/12)**

**6.1. Γενικά χαρακτηριστικά**

Δύο ή περισσότεροι εταίροι, οι οποίοι με κοινές εισφορές επιδιώκουν κοινό σκοπό, όμως μόνον ένας εμφανίζεται εξωτερικά δρώντας μόνο στο όνομα του. Δεν καταχωρείται στο Γ.Ε.Μ.Η., δεν μπορεί να αποκτήσει την εμπορική ιδιότητα. Είναι εσωτερική εταιρία. Δεν εμφανίζεται ως εταιρία στους τρίτους.

Η αφανής εταιρία συστήνεται άτυπα, όμως οι εταίροι μπορούν να αποδείξουν τους όρους της εταιρικής σύμβασης μόνον αν έχουν συντάξει έγγραφο (αποδεικτικός τύπος). Ο εμφανής εταίρος **ευθύνεται** για την πληρωμή των **χρεών.** Μπορεί όμως με βάση την εταιρική σύμβαση να στραφεί κατά του **αφανούς εταίρου** αναζητώντας το ποσό που αναλογεί σε αυτόν. Το ίδιο συμβαίνει και στη **περίπτωση κέρδους**. Ο εμφανής είναι υποχρεωμένος να αποδώσει στον αφανή το ποσό που του αντιστοιχεί με βάση τη μερίδα συμμετοχής του. Ο εμφανής εταίρος διαχειρίζεται εσωτερικά και εκπροσωπεί την εταιρία, **ενεργώντας όμως στο όνομα του**. Ο αφανής δεν εμφανίζεται εξωτερικά, δεν εκπροσωπεί την εταιρία. μετέχει στην εσωτερική διαχείριση και στα κέρδη και τις ζημιές ανάλογα με τη μερίδα του. Η αφανής εταιρία δεν έχει δική της περιουσία. Οι εισφορές των εταίρων έχουν ενσωματωθεί στην περιουσία του εμφανούς εταίρου. Η απουσία της εταιρικής περιουσίας έχει ως συνέπεια την άμεση περάτωση της εταιρίας με την **λύση** της. Η **εκκαθάριση** δεν έχει νόημα. Οι οικονομικές εκκρεμότητες που υπάρχουν μεταξύ των εταίρων (εμφανών και αφανών) λύονται με βάση την εταιρική σύμβαση.

Η αφανής εταιρία, όπως υποδηλώνει κι ο όρος «αφανής», δεν εμφανίζεται ως εταιρία στις συναλλαγές με τους τρίτους. Αντίθετα, στις προς τα έξω σχέσεις δραστηριοποιούνται οι εμφανείς εταίροι, οι οποίοι ενεργούν στο όνομα τους και για λογαριασμό τους. Δηλαδή, στην αφανή εταιρία ο εταιρικός δεσμός αναπτύσσεται μόνο στις σχέσεις μεταξύ των εταίρων, ενώ στις προς τα έξω σχέσεις φαίνεται μόνο ο εμφανής εταίρος, ο οποίος φαίνεται να λειτουργεί μόνος του δική του επιχείρηση.

Στην αφανή εταιρία, οι αφανείς εταίροι έχουν δικαίωμα και ταυτόχρονα υποχρέωση να συμμετέχουν τόσο στα κέρδη όσο και στις ζημιές. Σύμφωνα με το άρθρο 289 ν.4072/2012, ο αφνής εταίρος μπορεί να συμμετέχει στα κέρδη της εταιρίας κατά το ποσοστό ή το ποσό που έχει συμφωνηθεί από την εταιρική σύμβαση. Σε αντίθετη περίπτωση εφαρμόζονται οι διατάξεις του άρθρου 763 ΑΚ για την αστική εταιρία (άρθρο 289 παρ.1). Αν δεν έχει συμφωνηθεί κάτι επί των κερδών , τότε τα αποκτώμενα από την διαχείριση ανήκουν μόνο στον εμφανή εταίρο. Επίσης, αν δεν ορίζεται διαφορετικά ο αφανής εταίρος μετέχει και στις ζημίες που προκύπτουν, κατά το ίδιο ποσοστό, με το οποίο συμμετέχει και στα κέρδη. Μπορεί να συμφωνηθεί ότι η συμμετοχή του αφανούς εταίρου στις ζημίες δεν υπερβαίνει της αξία της εισφοράς του (άρθρο 289 παρ.2)

**6.2.Σύσταση της αφανούς εταιρίας**

Για τη σύσταση της αφανούς εταιρίας, όπως εξάλλου και για τη σύσταση οποιασδήποτε άλλης εταιρικής μορφής είναι απαραίτητη η σύναψη εταιρικής σύμβασης. Προκειμένου, όμως, για την αφανή εταιρία δεν απαιτείται η τήρηση κάποιου τύπου, ακόμη κι αν έχει σκοπό την επιχείρηση δικαιοπραξιών, που υποβάλλονται σε ορισμένο τύπο. Συνεπώς, ο τρόπος σύναψης της εταιρικής συμβάσεως εναπόκειται στη βούληση των εταίρων. Οι εταίροι μπορούν να συνάψουν είτε προφορικά είτε εγγράφως αφανή εταιρία, χωρίς να υπόκεινται σε δεσμεύσεις από τον νόμο.

**6.3.Λύση και εκκαθάριση της αφανούς εταιρίας**

Η αφανής εταιρία λύνεται στις περιπτώσεις που προβλέπονται από τον Αστικό Κώδικα για την αστική εταιρία, δηλαδή στις περιπτώσεις τών άρθρων 765-776ΑΚ 9άρθρο 291 παρ.1 εδ.α΄ ν.4072/2012) Βάσει αυτών των διατάξεων, λύση της αφανούς εταιρίας επιφέρει η ολοκλήρωση του χρόνου, για τον οποίο αυτή συστάθηκε, εφόσον πρόκειται για ορισμένης διάρκειας αφανή εταιρία και η καταγγελία από κάποιον από τους εταίρους. Επίσης, λύση επιφέρουν και γεγονότα, τα οποία σχετίζονται με το πρόσωπο κάποιου από τους εταίρους, π.χ. θάνατος, υποβολή σε δικαστική συμπαράσταση κλπ. Επίσης, η αφανής εταιρία λύεται και ύστερα από ομόφωνη συμφωνία των εταίρων για τη λύση της (ΑΚ361) και όταν καθίσταται ανέφικτη ή αδύνατη η εκπλήρωση του εταιρικού σκοπού.

**Β. ΚΕΦΑΛΑΙΟΥΧΙΚΕΣ ΕΤΑΙΡΙΕΣ**

Κεφαλαιουχικές εταιρίες είναι: η Ανώνυμη Εταιρία (Α.Ε.), η Εταιρία Περιορισμένης Ευθύνης (Ε.Π.Ε.) και η Ιδιωτική Κεφαλαιουχική Εταιρία (Ι.Κ.Ε.).

**7. ΑΝΩΝΥΜΗ ΕΤΑΙΡΙΑ** (Ν.4548/18)

**7.1. Γενικά χαρακτηριστικά** (Αρθρ. 1)

Είναι αμιγώς κεφαλαιουχική εταιρία που έχει πάντα την εμπορική ιδιότητα .Για τα χρέη της ευθύνεται μόνον η ίδια με την περιουσία της απεριόριστα. Τα δικαιώματα των μετόχων εξαρτώνται από το μέγεθος της εισφοράς τους.

**7.2. Σύσταση** (Αρθρ. 4)

Για τη σύστασή της απαιτούνται:

1. κατάρτιση της εταιρικής σύμβασης (καταστατικό της Α.Ε.). Η σύσταση της Α.Ε. μπορεί να γίνει από 1 πρόσωπο (μονοπρόσωπη Α.Ε.)
2. έγκριση του καταστατικού από Δημόσια Αρχή
3. Καταχώριση στο ΓΕΜΗ.
4. Δημοσίευση στο ΤΑΕ.ΕΠΕ-ΓΕΜΗ περίληψης καταστατικού και εγκριτικής απόφασης.

**7.2.1. Το καταστατικό της εταιρίας**

Το καταστατικό της εταιρίας πρέπει να καταρτισθεί υποχρεωτικά με **συμβολαιογραφικό έγγραφο** ή με ιδιωτικό έγγραφο αν υιοθετείται πρότυπο καταστατικό και πρέπει να περιέχει (Αρθρ. 4 § 2) :

* την επωνυμία, το σκοπό της, το ύψος και τον τρόπο καταβολής του μετοχικού κεφαλαίου. Η επωνυμία της εταιρίας δεν απαιτείται να περιγράφει το αντικείμενο της εταιρίας.
* την έδρα και τη διάρκεια της εταιρίας. Η διάρκεια της μπορεί να είναι και απεριόριστη.
* την αξία, τον αριθμό και το είδος των μετοχών
* τις αρμοδιότητες και λειτουργία του Διοικητικού Συμβουλίου και της Γενικής Συνέλευσης
* τους ελεγκτές
* τα δικαιώματα των μετόχων
* τη λύση-εκκαθάριση της εταιρίας
* ισολογισμό-διάθεση κερδών
* τα στοιχεία των ιδρυτών της.

**7.2.3. Έλεγχος κατά την ίδρυση της εταιρίας** (Αρθρ.9)

Κατά την ίδρυση της ανώνυμης εταιρίας η **Υπηρεσία Μιάς Στάσης** προβαίνει στον έλεγχο που ορίζεται στην παρ. 1 του άρθρου 4 του Ν.4441/2016. Ειδικά στις εταιρίες οι οποίες συστήνονται με νόμο, καθώς και στις εταιρίες των παραγράφων 3 και 4 του παρόντος άρθρου δεν εφαρμόζονται οι διατάξεις του Ν.4441/2016. Η τροποποίηση του κατραστατικού, η μετατροπή εταιρίας άλλης μορφής σε ανώνυμη εταιρία και αντίστροφα, η λύση της ανώνυμης εταιρίας ύστερα από απόφαση της γενικής συνέλευσης και η αναβίωση της και κάθε άλλος μετασχηματισμός εγκρίνονται ύστερα από τη διενέργεια του ελέγχου νομιμότητας από την **Περιφερειακή Ενότητα** **της έδρας της εταιρίας**, σύμφωνα με τις διατάξεις του παρόνοτς και του Ν.3419/2005 και αποτελεί αναγκαία προυπόθεση για τη διενέργεια της καταχώρησης και την πραγματοποίηση της δημοσίοτητας από την αρμόδια υπηρεσία Γ.Ε.Μ.Η.

**7.2.4. Διατυπώσεις δημοσιότητας (Αρθ.12-14)**

**7.2.4.1. Καταχώρηση στο ΓΕΜΗ**

Με την καταχώρηση από τον Συμβολαιογράφο στο ΓΕΜΗ της ιδρυτικής πράξης και του καταστατικού της, καθώς και της διοικητικής απόφασης της έγκρισης αποκτά νομική προσωπικότητα. Η αρμόδια υπηρεσία ΓΕΜΗ αναλαμβάνει την ηλεκτρονική καταχώρηση της ΑΕ στο ΓΕΜΗ. Η αρμόδια υπηρεσία αναλαμβάνει την παραλαβή όλων των εγγράφων καθώς και την καταχώρηση των εγγράφων στην μερίδα και στον φάκελο του ΓΕΜΗ, καθώς και την χορήγηση αριθμού ΓΕΜΗ και ΑΦΜ.

Τα στοιχεία που υποχρεούνται οι Α.Ε. να δημοσιεύουν στο ΓΕΜΗ είναι τα ακόλουθα: Ιδρυτικές πράξεις-κατασταστικό, αποφάσεις για την τροποποίηση του καταστατικού μαζί με τις τροποποιησεις, διορισμός και παύση των πορσώπων που ασκούν τη διαχείρηση της εταιρίας, έχουν την εξουσία να την εκπροσωπούν και είναι αρμόδια να ασκούν τον τακτικό της έλεγχο, αποφάσεις για αύξηση ή μείωση μετοχικού κεφαλαίου, πιστοποίηση της καταβολής του κεφαλαίου, οι εγκεκριμενες ετήσιες και ενοποιημ΄νες χρηματοοικονομικές καταστάσεις και οι σχετικές εκθέσεις του διοικητικού συμβουλίου και των ελεγκτών της Α.Ε., οι χρηματοοικονομικές καταστάσεις που καταρτίζονται για τη διανομή προσωρινού μερίσματος, η λύση της εταιρίας, δικαστικές αποφάσεις που κυρήσσουν άκυρη μίοα εταιρία ή σε κατάσταση πτώχευσης κ.ο.κ., η διαγραφή της εταιρίας.

**7.2.5. Υπό σύσταση Α.Ε.**

Το χρονικό διάστημα από τη σύναψή του καταστατικού μέχρι την ολοκλήρωση των διατυπώσεων δημοσίευσης δεν υπάρχει ανώνυμη εταιρία αλλά, αστική εταιρία ή μη καταχωρημένη στο Γ.Ε.Μ.Η. Ο.Ε.

**7.2.6. Ελαττωματική σύσταση Α.Ε.**

Η εταιρία είναι ανυπόστατη ως Α.Ε. αν δεν έχει καταχωρηθεί στο ΓΕΜΗ και μπορεί να θεωρηθεί ότι είναι αστική εταιρία ή Ο.Ε. μη καταχωρημένη στο ΓΕΜΗ. Η Α.Ε. μπορεί να ακυρωθεί μετά από έκδοση απόφασης Δικαστηρίου ύστερα από αγωγή όποιου προσώπου έχει έννομο συμφέρον εάν: 1. Το καταστατικό δεν περιέχει επωνυμία, σκοπό, ύψος ή τρόπο καταβολής του Μετοχικού Κεφαλαίου. 2. Ο σκοπός της Α.Ε. είναι παράνομος. 3. Το Μετοχικό Κεφάλαιο είναι κατώτερο των 24.000 ευρώ. 4. Οι συμβαλλόμενοι δεν είχαν δικαιοπρακτική ικανότητα.

**7.3. Το μετοχικό κεφάλαιο (Μ.Κ.) (αρθ.15)**

Το μετοχικό κεφάλαιο της Α.Ε. συγκεντρώνεται από τις εισφορές και το **ελάχιστο ύψος** του πρέπει να είναι 25.000 ευρώ. Οι εισφορές στην εταιρία αυτή μπορεί να είναι μόνο σε **χρήμα** ή σε **πράγματα** που είναι αποτιμητά σε χρήμα (π.χ. ακίνητα, μετοχές, ομόλογα, όχι όμως εργασία) (Αρθρ. 17 ).

Το Μ.Κ**. διαιρείται σε μετοχές** οι οποίες μπορούν να λάβουν ονομαστική αξία από 0,04 έως 100 ευρώ. Το Μ.Κ. από τη στιγμή που η Α.Ε. άρχισε να λειτουργεί, γίνεται η εταιρική περιουσία. Υπάρχει υποχρέωση διατήρησης της περιουσίας για την ασφάλεια των δανειστών της. Οι μετοχές μπορεί να είναι οι **κοινές** (αρθ.37) ή **προνομιούχες** (αρθ.38). Οι μετοχές της εταιρίας είναι όλες ονομαστικες (αρθ.40). η εταιρία οφείλει να τηρει το βιλίο μετόχων. Καταργήθηκαν οι ανώνυμες μετοχές.

**7.3.1. Αύξηση του Μ.Κ. (αρθ.23-28)**

Η αύξηση του Μ.Κ. μπορεί να είναι:

• **ονομαστική με απόφαση της Γ.Σ. με συνήθη απαρτία και πλειοψηφία,** δηλαδή να αυξάνεται μόνο ως μέγεθος το Μ.Κ., ενώ η αξία της περιουσίας να παραμένει αμετάβλητη. Πρόκειται δηλ. για λογιστική προσαρμογή.

• **πραγματική,** όταν αυξάνονται τόσο το Μ.Κ. όσο και η εταιρική περιουσία.

Η **πραγματική αύξηση** μπορεί να αποφασισθεί:

• Από την **καταστατική Γ.Σ.** Η αύξηση αυτή αποτελεί τροποποίηση του καταστατικού και στη συνέχεια πρέπει να ακολουθηθεί η νόμιμη διαδικασία.

• Από τη **Γ.Σ. με συνήθη απαρτία** και πλειοψηφία κατά την πρώτη πενταετία από την ίδρυση της Α.Ε., εφόσον υπάρχει καταστατική πρόβλεψη

• Από **το Δ.Σ**. όταν υπάρχει καταστατική εξουσιοδότηση και έχει παρέλθει η πρώτη πενταετία το οποίο αποφασίζει με αυξημένη πλειοψηφία (2/3 του συνόλου των συμβούλων). Οι αυξήσεις του Μ.Κ. από τη Γ.Σ. και το Δ.Σ. υποβάλλονται στις διατυπώσεις δημοσιότητας και μπορούν να γίνου εφάπαξ ή σταδιακά.

Η πραγματική αύξηση κεφαλαίου μπορεί **να πραγματοποιηθεί** από την καταστατική Γ.Σ. με αυξημένη απαρτία και πλειοψηφία. Η αύξηση αυτή αποτελεί τροποποίηση του καταστατικού:

• Με **καταβολή εισφορών**, σε χρήμα ή σε είδος,

• Με **κεφαλοποίηση κερδών**, όταν μέρος των κερδών δεν διανέμεται, αλλά κεφαλαιοποιείται

• Με **μετατροπή ομολογιών.**

Σε κάθε περίπτωση αύξησης ή απόφαση του αρμοδίου οργάνου υποβάλλεται σε δημοσιότητα.

Στους μετόχους παρέχεται δικαίωμα προτίμησης για απόκτηση νέων μετοχών. Το δικαίωμα προτίμησης μπορεί να περιορισθεί ή να καταργηθεί μετά από απόφαση της καταστατικής Γ.Σ.

**7.3.2. Μείωση του Μ.Κ.** (Αρθ. 29)

Η μείωση του Μ.Κ. μπορεί να είναι ονομαστική ή πραγματική. Το Μ.Κ. δεν μπορεί να μειωθεί περισσότερο από το ελάχιστο όριο που προβλέπει ο νόμος για τις Α.Ε. (σήμερα 25.000 ευρώ). Τη μείωση **μπορεί να αποφασίσει μόνον η καταστατική Γ.Σ.**. Αποτελεί τροποποίηση του καταστατικού

**7.4. Τα όργανα της Α.Ε.**

Τα όργανα της Α.Ε. είναι: 1. Η Γενική Συνέλευση (άρθρ. 116 επ) 2. Το Διοικητικό Συμβούλιο (άρθρο 77) 3. Οι Ελεγκτές (Ν.4336/2015 & Ν.4449/2017)

**7.4.1. Η γενική συνέλευση (Γ.Σ.)**

Είναι το ανώτατο όργανο της Α.Ε. και έχει την αρμοδιότητα να αποφασίζει για **κάθε εταιρική υπόθεση** (΄Αρθρο 116).

Η Γ.Σ. μπορεί μόνον αυτή να αποφασίζει για τα ακόλουθα θέματα (αποκλειστική αρμοδιότητα) (αρθ.117):

1. Τροποποιήσεις καταστατικού

2. Εκλογή μελών Δ.Σ.,καθώς και εκλογή ελεγκτών και ανάκληση τους.

3. Έγκριση του ισολογισμού και διάθεση κερδών.

4. Εκδοση ομολογιακού δανείου

5. ΄Απαλλαγή μελών και ελεγκτών από ευθύνη για αποζημίωση

6. Καθορισμός αμοιβών Δ.Σ.

7. Συγχώνευση, διάσπαση, μετατροπή, αναβίωση, διάλυση ή παράταση διάρκειας της Α.Ε.

8. Διορισμός εκκαθαριστών.

9. Συναίνεση για σύναψη συμβάσεων.

10. Άσκηση Εταιρικής Αγωγής.

**7.4.1.1. Είδη (αρθ.119)**

Τα είδη της Γενικής Συνέλευσης είναι: α. Τακτική (αρθ.119 παρ.1) β. Έκτακτη (άρθ.119 παρ.2) γ. Καταστατική (άρθ.119 παρ.3)

**Α. Τακτική Γ.Σ**. : Συγκαλείται από το Δ.Σ. υποχρεωτικά μία φορά το χρόνο το αργότερο ως την δεκάτη (10η) ημερολογικαή ημέρα του ενάτου μηνα μετά τη λήξη της εταιρικής χρήσης. Αποφασίζει για την έγκριση των ετήσιων λογαριασμών, την απαλλαγή των μελών του Δ.Σ. από ευθύνη και εκλέγει ελεγκτές και νέο Δ.Σ. (αν απαιτείται).Η Γ.Σ. μπορεί να γίνει και εξ αποστάσεως με τη χρήση ηλεκτρονικών μέσων (π.χ. email)

**Β. ΄Εκτακτη Γ.Σ**.: Συγκαλείται όποτε αυτό κριθεί αναγκαίο από το Δ.Σ. και λαμβάνει αποφάσεις για τα θέματα που προκάλεσαν την σύγκλιση της.

Έκτακτη Γ.Σ. **συγκαλείται υποχρεωτικά** από το Δ.Σ. όταν:

• Το ζητήσει η μικρή πλειοψηφία (1/20) (Αρθρ. 121 § 2 & Αρθρ. 141 § 1)

• Το ζητήσουν οι ελεγκτές (Αρθρ. 121 § 2)

• Τα κεφάλαια της εταιρίας πέσουν κάτω από το 1/ 2 του Μ.Κ.( Αρθρ. 119 § 4)

**Γ. Καταστατική Γ.Σ**. (αρθ.119 παρ.3): Χαρακτηρίζεται ως καταστατική εκείνη η Γ.Σ. στην οποία για τη λήψη αποφάσεων απαιτούνται αυξημένα ποσοστά απαρτίας και πλειοψηφίας (τροποποίηση καταστατικού).

**7.4.1.2. Σύγκληση** (Αρθρ. 121)

Η Γ.Σ. συγκαλείται από το Δ.Σ. :

α**. 20 ημέρες** τουλάχιστον πριν τη Γ.Σ. Η πρόσκληση της Γ.Σ. δημοσιεύεται με την καταχώρηση στο ΓΕΜΗ.

β. **10 ημέρες πριν** μπορεί να ενημερωθεί κάθε μέτοχος από τις οικονομικές καταστάσεις και εκθέσεις του Δ.Σ.και ελεγκτών. Εφόσον η εταιρία διατηρεί διαδικτυακό τόπο εκπληρώνει την υποχρέωση της βάσει της παρ. 1 αναρτώντας τα σχετικά στοιχεία στον διαδικτυακό της τόπο (Άρθρ. 123 παρ.2). Αν δεν διατηρεί τα στοιχεία αποστέλλονται στους μετόχους. Εφόσον αποστέλλονται με επιστολή πρέπει η αποστολή να προηγείται κατά πέντε ημέρες της προβλεπόμενης ελάχιστης προθεσμίας της παρ. 1.

γ. **5 ημέρες πριν τη Γ.Σ**. πρέπει να καταθέσει τις μετοχές του στο ταμείο της εταιρίας όποιος μέτοχος επιθυμεί να συμμετάσχει.

Αν η Γ.Σ. είναι **καθολική**, δηλαδήπαρίστανται όλοι οι μέτοχοι (ή αντιπροσωπεύονται όλες οι μετοχές) για την πραγματοποίηση της Γ.Σ. και τη λήψη αποφάσεων τα προαναφερθέντα ελαττώματα θεραπεύονται. Διαφορετικά η έλλειψη πρόσκλησης δημιουργεί ακυρότητα της απόφασης της Γ.Σ.

Μπορεί να υπάρξει δυνατότητα συνεδρίασης της Γ.Σ. εξ ολοκλήρου από απόσταση με τη χρήση ηλεκτρονικών μέσων εφόσον υπάρχει καταστατική πρόβλεψη.

**7.4.1.3. Λήψη αποφάσεων**

Για τη λήψη έγκυρης απόφασης απαιτούνται ελάχιστα ποσοστά απαρτίας και πλειοψηφίας ανάλογα με το είδος της Γ.Σ..

**Α. Απαρτία** : Είναι ο ελάχιστος αριθμός που πρέπει να εκπροσωπούνται στη Γ.Σ. σύμφωνα με το νόμο. Διακρίνεται σε :

• **Συνήθη**, το 1/5 (20%) του καταβεβλημένου Μ.Κ. (Αρθρ. 130) Εάν δεν

υπάρξει.

• **Επαναληπτική**, συνέλευση μέσα σε 20 ημέρες από τη ματαιωθείσα Γ.Σ.

• **Καταστατική**, στα 1/2 του καταβεβλημένου Μ.Κ. (άρθρο 130 παρ. 3). Αν δεν συγκεντρωθεί προβλέπεται να υπάρξουν διαδοχικά δύο επαναληπτικές Γ.Σ. Εκεί τα ποσοστά είναι 1/3 του Μετοχικού Κεφαλαίου.

**Απαιτούμενα Ποσοστά Απαρτίας – Πλειοψηφίας**

|  |  |  |
| --- | --- | --- |
| **ΕΙΔΟΣ Γ.Σ.** | **ΑΠΑΡΤΙΑ** | **ΠΛΕΙΟΨΗΦΙΑ** |
| **Συνήθης** | 20% του καταβεβλημένου Μ.Κ. | 50% του παρισταμένου κεφαλαίου + 1 μισό |
| επαναληπτική | Δεν Υπάρχει | 50% + 1 |
| **Καταστατική** | 1/2 του καταβεβλημένου Μ.Κ. | 2/3 του παρισταμένου Μ.Κ. |
| 1η επαναλητική | 1/3 του καταβεβλημένου Μ.Κ. | 2/3 του παρισταμένου Μ.Κ. |
| 2η επαναληπτική | 1/3 του καταβεβλημένου Μ.Κ. | 2/3 του παρισταμένου Μ.Κ. |

**Β. Πλειοψηφία**: είναι ο ελάχιστος αριθμός ψήφων (μετοχών) που πρέπει να λάβει μία πρόταση, σύμφωνα με το νόμο, για να ληφθεί απόφαση.

Διακρίνεται σε:

• **Συνήθη**, είναι 50 % και μία ψήφος.

• **Καταστατική**, είναι 2/3, επί του συνόλου των εκπροσωπούμενων.

Με καταστατική πρόβλεψη τα ποσοστά αυτά μπορούν να αυξηθούν. Για θέματα που προβλέπεται αυξημένη πλειοψηφία από το καταστατικό.

**7.4.1.4. Εγκυρότητα των αποφάσεων της Γ.Σ.**

Παράγουν τα αποτελέσματά τους μετά την ολοκλήρωση της ψηφοφορίας, εκτός αν από το νόμο απαιτείται να ακολουθηθεί επί πλέον διαδικασία (π.χ. έγκριση-δημοσιότητα). Τα πρακτικά των Γ.Σ. πρέπει να καταχωρίζονται στο ΓΕΜΗ μέσα σε προθεσμία 20 ημερων (άρθρο 93 παρ. 3).

Οι αποφάσεις των Γ.Σ. μπορεί να πάσχουν από ελάττωμα και να είναι:

**Α. Ανυπόστατες** είναι οι αποφάσεις της Γ.Σ. που:

- Ελήφθησαν με τις ψήφους προσώπων που δεν είχαν τη μετοχική ιδιότητα

**Β. Αυτοδίκαια άκυρες**  Είναι οι αποφάσεις που:

• Το περιεχόμενό τους έρχεται σε αντίθεση με το νόμο ή το καταστατικό της εταιρίας (π.χ. μείωση ΜΚ κάτω από 25.000 €) Αρθρ. 138 § 1.

• ελήφθησαν ενώ δεν υπήρξε σύγκληση της Γ.Σ.

Η ακυρότητα μπορεί να προβληθεί εντός προθεσμίας 1 έτους από κάθε πρόσωπο (μέτοχος ή τρίτο) που έχει έννομο συμφέρον.

**Γ. Ακυρώσιμες** (Αρθρ.137)

Λήφθησαν από Γ.Σ. που δεν είχε νόμιμη σύγκληση. (π.χ., έγιναν σε άλλο τόπο ή χρόνο από αυτόν πού προέβλεπε η πρόσκληση)

Λήφθησαν με τρόπο που δεν είναι σύμφωνος με το νόμο ή το καταστατικό (δεν υπήρχαν οι πλειοψηφίες που απαιτούνται ή οι απαρτίες).

Λήφθησαν χωρίς να έχουν παρασχεθεί οφειλόμενες πληροφορίες που είχαν ζητηθεί από μετόχους.

Οι αποφάσεις αυτές κηρύσσονται άκυρες με δικαστική απόφαση μετά από αγωγή που ασκείται κατά της εταιρίας από (Αρθρ. 137) :

• οποιοδήποτε μέλος του Δ.Σ.

• οποιοδήποτε μέτοχο κατέχει τουλάχιστον τα 2/100 του Μ.Κ. Η αγωγή ασκείται μέσα σε 3 μήνες από την υποβολή του σχετικού εγγράφου των πρακτικών στην εποπτεύουσα αρχή.

**Γ. Μειοψηφία**: 1/20 των μετόχων που ζήτησε πληροφορίες και δεν δόθηκαν.

**7.4.1.5. Αποκλειστική Αρμοδιότητα Γενικής Συνέλευσης**

**Η γενική συνέλευση είναι μόνη αρμόδια να αποφασίζει για**: α) Τροποποιήσεις του καταστατικού. Ως τροποποιήσεις θεωρούνται και οι αυξήσεις, τακτικές ή έκτακτες, και οι μειώσεις του κεφαλαίου. β) Εκλογή μελών του διοικητικού συμβουλίου και ελεγκτών. γ) Την έγκριση της συνολικής διαχείρισης κατά το άρθρο 108 και την απαλλαγή των ελεγκτών. δ) Έγκριση των ετήσιων και των τυχόν ενοποιημένων χρηματοοικονομικών καταστάσεων. ε) Διάθεση των ετήσιων κερδών. στ) Την έγκριση παροχής αμοιβών ή προκαταβολής αμοιβών κατά το άρθρο 109. ζ) Επί εισηγμένων σε ρυθμιζόμενη αγορά εταιριών, την έγκριση της πολιτικής αποδοχών για τα μέλη του Δ.Σ. του άρθρου 110 και της έκθεσης αποδοχών του άρθρου 112, η) Συγχώνευση, διάπσπαση, μετατροπή, αναβίωση, παράταση της διάρκειας ή λύση της εταιρίας και θ) Διορισμό εκκαθαριστών.

**7.4.2. Το διοικητικό συμβούλιο (Δ.Σ.)** (Αρθρ. 77)

Είναι το συλλογικό όργανο που **διαχειρίζεται και εκπροσωπεί την Α.Ε.** τόσο δικαστικά όσο και εξώδικα. Τα μέλη του Δ.Σ. μπορεί να είναι φυσικά ή νομικά πρόσωπα που έχουν δικαιοπρακτική ικανότητα, μέτοχοι ή όχι της εταιρίας και πρέπει να απολαμβάνουν την εμπιστοσύνη της Γ.Σ. Ο αριθμός των συμβούλων προσδιορίζεται από το καταστατικό ή από τη Γ.Σ. εντός των ορίων του καταστατικού και δεν μπορεί να είναι κατώτερος των **τριων** και μεγαλύτερος των 15. Για τις μικρές εταιρίες μπορεί να είναι μονομελές. Οι σύμβουλοι δικαιούνται αμοιβής.

Τα μέλη του Δ.Σ**. εκλέγονται** από τη Γ.Σ. με συνήθεις απαρτίες και πλειοψηφίες. Η μέγιστη διάρκεια της θητείας των μελών του Δ.Σ. ορίζεται στο καταστατικό. Δεν μπορεί όμως να υπερβαίνει τα 6 έτη .

Τα μέλη του ΔΣ αποκτούν την ιδιότητά τους από την εκλογή τους ή το διορισμό τους.

Οι **σύμβουλοι χάνουν την ιδιότητά τους** όταν:

α) τελειώσει η θητεία τους

β) παραιτηθούν, πεθάνουν, ή πάψουν να έχουν δικαιοπρακτική ικανότητα.

γ) ανακληθούν ύστερα από απόφαση της Γ.Σ.

Το Δ.Σ. εκλέγει μεταξύ των μελών του τον Πρόεδρο του Δ.Σ. Προβλέπεται και λειτουργία «εκτελεστικής Επιτροπής» στο πλαίσιο του Δ.Σ.

**7.4.2.1. Λειτουργία**

Το ΔΣ συγκαλείται από τον πρόεδρό του. Πρέπει να έχει προηγηθεί πρόσκληση του προέδρου προς τους συμβούλους, δύο εργάσιμες ημέρες πριν τη συνεδρίαση και 5 εργάσιμες αν η συνεδρίαση γίνει εκτός της έδρας της εταιρίας. Στην πρόσκληση πρέπει να περιλαμβάνονται τα θέματα της ημερήσιας διάταξης. Το Δ.Σ. κατά κανόνα συνεδριάζει στην έδρα της εταιρίας.

**7.4.2.2. Αποφάσεις του Δ.Σ.**

Το Δ.Σ. βρίσκεται σε **απαρτία** και συνεδριάζει έγκυρα, όταν παρίστανται ή αντιπροσωπεύονται σε αυτό, **οι μισοί συν ένας σύμβουλοι**. Για τη λήψη έγκυρης απόφασης απαιτείται απόλυτη **πλειοψηφία** των παρόντων και αντιπροσωπευόμενων συμβούλων (50 % και μία ψήφος) (Άρθρ.92 § 1).

Η εξουσία εκπροσώπησης του Δ.Σ. είναι απεριόριστη, δηλαδή οι αποφάσεις είναι ισχυρές και δεσμεύουν την εταιρία απέναντι στους τρίτους ακόμη και πράξεις εκτός του εταιρικού σκοπού. Αποφάσεις του Δ.Σ. το περιεχόμενο των οποίων αντίκειται στο νόμο ή στο κατασταστικό είναι άκυρες (Άρθρ.95 § 2)

**7.4.2.3. Ευθύνη των μελών του ΔΣ** (Αρθρ. 102)

Τα μέλη του ΔΣ ευθύνονται για πράξεις ή παραλείψεις τους κατά τη διαχείριση, απέναντι στην εταιρία **για κάθε πταίσμα**, εκτός αν αποδείξουν ότι κατέβαλαν την **επιμέλεια του συνετού επιχειρηματία**. Τέτοια ευθύνη δεν υπάρχει αν οι πράξεις ή οι παραλείψεις στηρίζονται σε σύννομες αποφάσεις της ΓΣ. Τα μέλη του Δ.Σ. έχουν υποχρέωση πίστης απέναντι στην εταιρία (Άρθ.97). Απαγορεύεται να διενεργούν πράξεις για το δικό τους λογαριασμό που υπάγονται στην εταιρία (Άρθ. 98)

**7.4.3. Οι ελεγκτές (Ν.4336/2015)**

Οι ελεγκτές είναι το τρίτο όργανο της ΑΕ, το οποίο ελέγχει τη διαχείριση του ΔΣ για λογαριασμό της ΓΣ. Ο ασκούμενος έλεγχος είναι λογιστικός. Εταιρίες με ετήσιο κύκλο εργασιών μικρότερο από ένα εκατομμύριο ευρώ **δεν** υποχρεούνται να έχουν ελεγκτές. **Πρόκειται για ειδικό, ανεξάρτητο όργανο με κύριο σκοπό τον έλεγχο της διαχείρισης**. Η εκλογή των ελεγκτών **ανήκει στην αποκλειστική αρμοδιότητα** της Γ.Σ. (Άρθρ.117 § 11)

Οι ελεγκτές **οφείλουν** :

α. να παρακολουθούν τη διαχειριστική και λογιστική κατάσταση της εταιρίας.

β. να κάνουν κάθε αναγκαία υπόδειξη προς το Δ.Σ.

γ. να ελέγχουν της ετήσιους λογαριασμούς

δ. να παρίστανται στη Γ.Σ.

Οι ελεγκτές **δικαιούνται**:

α. Να πληροφορούνται οποιοδήποτε έγγραφο της εταιρίας και τα πρακτικά.

β. Να ζητούν από το ΔΣ τη σύγκληση έκτακτης Δ.Σ.

Οι ελεγκτές **ευθύνονται** για κάθε πταίσμα έναντι της εταιρίας (Αρθρ. 37 § 1).

**ΜΕΤΟΧΙΚΗ ΣΧΕΣΗ**

**7.5. ΘΕΜΑΤΑ**

1. Σχέση Μετόχων και Εταιρίας 2. Δικαιώματα και Υποχρεώσεις Μετόχων 3. Οι Μετοχές -Είδη Μετοχών -Μεταβίβαση Μετοχών 4. Ομολογίες 5. Ετήσιοι Λογαριασμοί: (α) Ισολογισμός (β) Πίνακας Διάθεσης αποτελεσμάτων 6. Μετατροπή Α.Ε. 7. Συγχώνευση Α.Ε. 8. Λύση και Εκκαθάριση Α.Ε.

**7.5.1. Σχέση μετόχων και εταιρίας**

Η μετοχική σχέση **δημιουργείται** με τη **σύσταση** της εταιρίας δηλαδή, μόλις η Α.Ε. αποκτήσει νομική προσωπικότητα, ανεξάρτητα από την έκδοση των μετοχών, οι οποίες έχουν **δηλωτικό** και όχι συστατικό χαρακτήρα. Η ιδιότητα του μετόχου αποκτάται από την ανάληψη των μετοχών ή από την ίδρυση της εταιρίας με την καταβολή της εισφοράς.

**7.5.2. Δικαιώματα και υποχρεώσεις των μετόχων**

Οι μέτοχοι έχουν τα ακόλουθα **δικαιώματα**:

α. Ψήφου στη Γ.Σ.

β. Ελεύθερης μεταβίβασης των μετοχών

γ. Συμμετοχής στα κέρδη και στο προϊόν εκκαθάρισης.

δ. Πληροφόρησης για τις υποθέσεις της εταιρίας. Ασκείται 5 ημέρες πρίν από τη Γ.Σ.

ε. Εξαγοράς των μετοχών τους από την εταιρία

στ. Εξαγοράς των μετοχών τους από τον πλειοψηφούντα μέτοχο που διατηρεί το 95% των μετοχών. (Αίτηση της μειοψηφίας)

ζ. Εξαγοράς των μετοχών της μειοψηφίας από τον πλειοψηφούντα μέτοχο. Μέτοχος που έχει το 95% του Μ.Κ.

Η μοναδική του **υποχρέωση του μετόχου** απέναντι στην ΑΕ είναι η **καταβολή** της οφειλόμενης **εισφοράς**.

**ΔΙΚΑΙΩΜΑ ΤΗΣ ΜΕΙΟΨΗΦΙΑΣ ΓΙΑ ΕΞΑΓΟΡΑ ΜΕΤΟΧΩΝ ΑΠΟ ΕΤΑΙΡΙΑ (Αρθρ. 45)**

Η εξαγορά των μετοχών με αγωγή γίνεται όταν η παραμονή τους στην εταιρία καθίσταται κατα τρόπο προφανή ιδιαίτερα ασύμφορη.

Οι Μέτοχοι της μειοψηφίας έχουν δικαίωμα με αγωγή να ζητήσουν την εξαγορά των μετοχών τους.

**Λόγοι που δικαιολογούν την άσκηση του δικαιώματος εξαγοράς** (Αρθρ. 45 § 2).

1. Η Γ.Σ. αποφάσισε την **μεταφορά της έδρας** σε άλλο κράτος. 2. Η Γ.Σ. αποφάσισε **περιορισμούς στη μεταβίβαση** των μετοχών. 3. Η Γ.Σ. αποφάσισε **αλλαγή του σκοπού** της εταιρίας. 4. Αυτοί που ενδεχομένως **προβλέπονται στο καταστατικό**.

Το Δικαστήριο ορίζει το **αντάλλαγμα**. **Δίκαιο** και να **ανταποκρίνεται στην αξία** των μετοχών καθώς και τους όρους καταβολής τους.

**7.5.3. Δικαιώματα των μειοψηφιών(Άρθρ.141)**

Σημαντικά δικαιώματα έχουν δοθεί από το νόμο σε μέτοχο ή μετοχους που κατέχουν σημαντικό τμήμα του καταβεβλημένου ΜΚ. Για την άσκηση του δικαιώματος του πρέπει να έχουν καταθέσει τις μετοχές τους στο Τ.Π.Κ.Δ. (Ταμείο Παρακαταθηκών και Δανείων) ή σε οποιαδήποτε Τράπεζα. (Άρθρο 39 § 8 και 40 § 3)

**Α. Μειοψηφίες με βάση το καταβεβλημένο ΜΚ.**

• Μέτοχοι που κατέχουν τουλάχιστον το **1/ 20** του καταβεβλημένου ΜΚ έχουν τα ακόλουθα δικαιώματα:

1. **Πληροφόρησης** σχετικά με τα ποσά που έχουν καταβληθεί, την τελευταία διετία στα μέλη του Δ.Σ. ή σε Δ/ντες της Α.Ε.
2. **Σύγκλησης έκτακτης ΓΣ**.
3. **Έκτακτου ελέγχου** (Αρθρ.142), ύστερα από απόφαση Δικαστηρίου αφού πρώτα υποβληθεί αίτηση στο Μονομελές Πρωτοδικείο. Ο έλεγχος ασκείται από ελεγκτές-λογιστικές.
4. **Αναβολής λήψης απόφασης της Γ.Σ.**. Σε άλλη συνεδρίαση που δεν μπορεί να απέχει περισσότερο από 20 ημέρες από την αρχική συνεδρίαση.
5. **Διεξαγωγή ονομαστικής ψηφοφορίας**. Η απόφαση της Γ.Σ. για ορισμένα θέματα εάν υπάρχει σχετικό αίτημα της μειοψηφίας λαμβάνεται με ονομαστική ψηφοφορία. Ύστερα αίτηση οποιουδήποτε μετόχου, υποβαλλόμενη κατά πάντα χρόνο, το διοικητικό συμβούλιο οφείλει μέσα σε 20 ημέρες να πληροφορήσει το μέτοχο για το ύψος του κεφαλαίου της εταιρίας, τις κατηγορίες των μετοχών που έχουν εκδοθεί και τον αριθμό τω ν μετοχών κάθε κατηγοιρίας, ιδίως προνομιούχων, με τα δικαιώματα που κάθε κατηγορία παρέχει, καθώς και τις τυχόν δεσμευμένες μετοχές, τόσο κατά τον αριθμό τους όσο και τους περιορισμούς πουπροβλέπονται. Με την επιφύλαξη των διατάξεων για την προστασία των δεδομένων προσωπικού χαρακτήρα και με την προυπόθεση ότι το προβλέπει το κατασταστικό, κάθε μέτοχος μπορεί να ζητήσει να του χορηγηθεί πίνακας των μετοχών της εταιρίας, με ένδειξη του ονοματεπώνυμου του μετόχου.

* **Μέτοχοι που κατέχουν το 1/10 του καταβεβλημένου ΜΚ (Άρθρ.141 παρ.7)** ύστερα από αίτηση μετόχων που εκπροσωπούν το 1/10 του καταβεβλημένου κεφαλαίου, το Δ.Σ. υποχρεούται να παρέχει στη Γ.Σ. πληροφορίες (**δικαίωμα πληροφόρησης**) για την πορεία των υποθέσεων και την περιουσιακή κατάσταση της εταιρίας. επίσης, μπορούν να ζητήσουν την:

**Άσκηση της εταιρικής αγωγής**. Μπορεί να ζητήσει από το Δ.Σ. την έγερση εταιρικής αγωγής δηλ. αξιώσεις της εταιρίας κατά των μελών του Δ.Σ. που απορρέουν από την διοίκηση των υποθέσεων, όπως π.χ. όταν η Γ.Σ. δεν το αποφασίζει και σε περίπτωση που το ΔΣ αδρανήσει, μπορεί να ζητήσει το δικαστικό διορισμό ειδικών εκπροσώπων, που θα ασκήουν την αγωγή.

* Μέτοχοι που κατέχουν τουλάχιστον το **1/5** του καταβεβλημένου ΜΚ έχουν τα ακόλουθα δικαιώματα:

1. **Ελέγχου**. Ο έλεγχος ασκείται όταν το Δικαστήριο αποδεχθεί ότι δεν ασκείται χρηστή διοίκηση. (Αρθρ. 142 § 3).

* Μέτοχοι που κατέχουν τουλάχιστον το **1/3 του καταβεβλημένου** **ΜΚ** μπορούν να ζητήσουν λόγω σπουδαίου λόγου τη λύση της εταιρίας με **δικαστική απόφαση**, όταν δηλαδή από την όλη πορεία της εταιρίας καθίσταται πιστευτό ότι η διοίκηση δεν ασκείται όπως επιβάλει η χρηστή διαχείριση. (Αρθρ. 166 § 1).

**7.6. Οι μετοχές (Αρθρ. 34)**

Το μετοχικό κεφάλαιο **διαιρείται σε ακέραια τμήματα**, τις μετοχές. Οι μετοχές μπορούν να λάβουν **ονομαστική αξία** από 0,04 έως 100 ευρώ. Η ονομαστική αξία αναγράφεται στο σχετικό αξιόγραφο.

Κάθε μετοχή ως ακέραιο τμήμα του ΜΚ αντιπροσωπεύει το ίδιο ακέραιο τμήμα της εταιρικής περιουσίας. Προσδιορίζεται η **πραγματική αξία** της μετοχής με βάση την αξία της εταιρικής περιουσίας.

Στη μετοχή εκτός από κυριότητα μπορούν να συσταθούν και **δικαιώματα**:

**• συγκυριότητας**, τα μετοχικά δικαιώματα ασκούνται από ειδικό εκπρόσωπο.

**• επικαρπίας**, τα μερίσματα τα λαμβάνει ο επικαρπωτής, ο οποίος ασκεί και το δικαίωμα ψήφου.

**• ενεχύρου**, το δικαίωμα ψήφου ασκείται από τον ενεχυρικό οφειλέτη.

**7.6.1. Είδη μετοχών: Κοινές, Προνομιούχες και Ονομαστικές)**

**7.6.1.1. Κοινές**

Με τον Ν.4548/2018 οι ανώνυμες μετοχές καταργούνται. Το κεφάλαιο της εταιρίας διαιρείται σε μετοχές. Οι κοινές μετοχές παρέχουν όλα τα διακιώματα που προβλέπει ο νόμος. (Αρθρ.37)

**7.6.1.2. Προνομιούχες (Αρθρ.38)**

Οι προνομιούχες μετοχές παρέχουν **περισσότερα δικαιώματα** από αυτά των κοινών μετοχών. Ειδικότερα παρέχουν:

• απόληψη του πρώτου μερίσματος πριν από τις κοινές

• προνομιακή απόδοση του προϊόντος εκκαθάρισης

• προνομιακή καταβολή του πρώτου μερίσματος για προηγούμενες εταιρικές χρήσεις που δεν είχαν καταβληθεί και δεν υπήρχαν κέρδη.

• προτεραιότητα απόληψης κερδών

• σταθερό μέρισμα

• τόκο

Τα προνόμια αναγράφονται σε κάθε μετοχή. Καταργούνται μόνο με απόφαση της ιδιαίτερης Γ.Σ. των προνομιούχων μετόχων με πλειοψηφία 2/3 του εκπροσωπούμενου κεφαλαίου.

**7.6.1.3. Ονομαστικές**

οι μετοχές της Α.Ε. είναι όλες ονομαστικές. Η εταιρία οφείλει να τηρεί βιβλίο μετόχων (Αρθρ.40). Οι ανώνυμες μετοχές καταργήθηκαν.

**7.6.2. Μεταβίβαση μετοχών (Αρθρ.41)**

΄Ολες οι μετοχές κατ’ αρχάς **μεταβιβάζονται ελεύθερα**. Αποκλίσεις από τον κανόνα αυτό ορίζονται στα άρθρα 43 και 44 και είναι:

• περιορισμοί στη **μεταβίβαση ονομαστικών μετοχών**. Π.χ. απαίτηση για προηγούμενη προσφορά των μετοχών προς αγορά σε άλλους μετόχους ή τρίτους.

**Περιορισμοί στη Μεταβίβαση Μετοχών**

**Δεσμευμένες Μετοχές (Αρθρ.43)**

Το καταστατικό μπορεί να επιτρέπει την έκδοση δεσμευμένων μετοχών, των οποίων η μεταβίβαση εξαρτάται από την έγκριση της εταιρίας. Την έγκριση παρέχει το διοικητικό συμβούλιο ή η γενική συνέλευση κατά τις προβλέψεις του καταστατικού. Το καταστατικό μπορεί να ορίσει και άλλες μορφές περιορισμών στη μεταβίβαση των μετοχών, όπως ιδίως: α) το ανεπίτρεπτο της μεταβίβασης, αν οι μετοχές δεν προσφερθούν προηγουμένως στους λοιπούς μετόχους ή σε ορισμένους, β) την υπόδειξη, εκ μέρους της εταιρίας, μετόχου ή τρίτου που θα αποκτήσει τις μετοχές, αν ο μέτοχος επιθυμεί τη μεταβίβαση τους, γ) τον όρο ότι, προκειμένου να εγκριθεί η μεταβίβαση μετοχών σε τρίτο, ο τρίτος θα δεσμευθεί να αποκτήσει μετοχές και άλλων μετόχων, που θα προσφερθούν με τους ίδιους όρους με τους οποίους εγκρίνεται η μεταβίβαση, ή δ) τον όρο ότι, σε περίπτωση μεταβίβασης μετοχών από μέτοχο σε τρίτο, οι λοιποί μέτοχοι θα υποχρεούνται να μεταβιβάσουν και αυτοί στον τρίτο ποσοστό αντίστοιχο μετοχών, σύμφωνα με τις διατάξεις του καταστατικού. Το καταστατικό πρέπει να ορίζει τη διαδικασία, τους όρους και την προθεσμία, μέσα στην οποία η εταιρεία εγκρίνει τη μεταβίβαση ή προβαίνει στην υπόδειξη αγοραστή. Αν παρέλθει η προθεσμία αυτή, η μεταβίβαση των μετοχών είναι ελεύθερη.

**ΔΙΚΑΙΩΜΑΤΑ ΜΕΙΟΨΗΦΙΑΣ**

Η μειοψηφία των μετόχων, σύμφωνα με το νόμο, έχει τα εξής δικαιώματα:

**I. Δικαίωμα της μειοψηφίας να ζητήσει την εξαγορά των μετοχών της από την εταιρία (Αρθρο 45**).

Ένας ή περισσότεροι μέτοχοι μπορούν να ζητήσουν με αγωγή από το Δικαστήριο την εξαγορά των μετοχών της από την εταιρία για τους λόγους αυτούς η παραμονή τους σε αυτήν καθίσταται, κατά τρόπο προφανή, ιδιαίτερα ασύμφορη. Εξαγορά μπορεί να ζητηθεί: α) αν η γενική συνέλευση αποφάσισε τη μεταφορά της έδρας της εταιρίας σε άλλο κράτος, β) αν η γενική συνέλευση αποφάσισε την εισαγωγή περιορισμών στη μεταβίβαση των μετοχών ή την αλλαγή του σκοπού της εταιρίας, ή γ) σε άλλες περιπτώσεις που προβλέπει το καταστατικό, εφόσον προβλέπει και σχετική προθεσμία για την άσκηση της αγωγής της παραγράφου 1.

**II. Δικαίωμα της μειοψηφίας για εξαγορά των μετοχών της από τον πλειοψηφούντα μέτοχο (Άρθρο 46)**

Αν ένας μέτοχος απέκτησε μετά την ίδρυση της εταιρίας και διατηρεί τουλάχιστον το ενενήντα πέντε τοις εκατό (95%) του κεφαλαίου της, ένας ή περισσότεροι από τους λοιπούς μετόχους μπορούν να ζητήσουν από το δικαστήριο με αγωγή, η οποία ασκείται μέσα σε προθεσμία πέντε (5) ετών από τότε που ο μέτοχος απέκτησε το παραπάνω ποσοστό, την εξαγορά της συμμετοχής τους από τον μέτοχο αυτόν.

**III. Εξαγορά των μετοχών της μειοψηφίας από τον πλειοψηφούντα μέτοχο (Άρθρο 47)**

Αν ένας μέτοχος απέκτησε μετά την ίδρυση της εταιρίας και διατηρεί το ενενήντα πέντε τοις εκατό (95%) τουλάχιστον του κεφαλαίου της, μπορεί να εξαγοράσει τις μετοχές των μειοψηφούντων μετόχων έναντι αναταλλάγματος, που πρέπει να ανταποκρίνεται στην πραγματική αξία των μετόχων αυτών. Το δικαίωμα αυτό ασκείται μέσα σε πέντε (5) έτη.

**7.7. Ομολογίες** (Άρθρ. 59-74 N.4548/2018)

Η ΑΕ μπορεί, μετά από απόφαση του Διοικητικού Συμβουλίου, εκτός αν ο νόμος ή το καταστατικό ορίζουν διαφορετικά, να εκδώσει ομολογιακό δάνειο, όταν η εταιρία επιθυμεί να δανειστεί απ’ ευθείας από ιδιώτες και όχι από πιστωτικούς οργανισμούς. Το ομολογιακό δάνειο διαιρείται σε ίσα μέρη που ονομάζονται ομολογίες και ενσωματώνουν τα δικαιώματα του δανειστή, τα οποία από την απόδοση του δανεισμένου ποσού έντονα, μπορεί να είναι και δικαιώματα :

• **Συμμετοχή στα κέρδη** της εταιρίας

• **Μετατροπής των ομολογιών** σε μετοχές. Απαιτείται απόφαση της καταστατικής Γ.Σ. ή του Δ.Σ. που αποφασίζει με αυξημένη πλειοψηφία 2/3.

**7.8. Ετήσιες Χρηματοοικονομικές Καταστάσεις και Ετήσιες Εκθέσεις (Αρθρ. 145-157)**

Κατά την **έναρξη λειτουργίας** της η εταιρία οφείλει να ενεργήσει **απογραφή** της περιουσίας της στην οποία και **αναγράφονται** αναλυτικά: τόσο τα κινητά και ακίνητα πράγματα και δικαιώματα της εταιρίας, όσο και οι υποχρεώσεις της. Την ίδια υποχρέωση έχει η ΑΕ και **στο τέλος κάθε εταιρικής χρήσης**. Η εταιρική χρήση δεν μπορεί να είναι μεγαλύτερη από 12 μήνες (Αρθρ.146). Οι ετήσιοι λογαριασμοί ή ετήσιες οικονομικές καταστάσεις της Α.Ε. είναι: Ο **ισολογισμός,** ο **λογαριασμός «αποτελέσματα χρήσης**», ο **πίνακας διάθεσης αποτελεσμάτων (χρήσης)** και το **προσάρτημα.**

Οι ετήσιοι λογαριασμοί και καταστάσεις συντάσσονται από το ΔΣ ελέγχονται από τους ελεγκτές και εγκρίνονται, με συνήθεις απαρτίες και πλειοψηφίες από την τακτική ΓΣ. Πριν τη Γ.Σ. (20 ημέρες) πρέπει να δημοσιευτεί στο ΓΕΜΗ και σε δύο εφημερίδες.

**7.8.1. Ο Ισολογισμός**

Σε αυτόν καταγράφεται λογιστικά η περιουσιακή κατάσταση της εταιρίας κατά το κλείσιμο της εταιρικής χρήσης.

α) **Το ενεργητικό**, δηλ. τα θετικά περιουσιακά στοιχεία της εταιρίας

β) **Το παθητικό**, τα αρνητικά περιουσιακά στοιχεία, δηλαδή τα χρέη και οι υποχρεώσεις της ΑΕ.

Τα δύο σκέλη του ισολογισμού πρέπει να είναι ίσα.

**7.8.2. Ο λογαριασμός «αποτελέσματα χρήσης»** και το προσάρτημα. Σε αυτόν εμφανίζονται αναλυτικά σε **κάθετη διάταξη** τα έσοδα και τα έξοδα, η γενικότερη οικονομική κατάσταση της εταιρίας καθώς και η αποδοτικότητα της.

**7.8.3.** Στο **προσάρτημα** περιλαμβάνονται πληροφορίες που αφορούν στην σύνταξη των λογαριασμών. Π.χ βάσεις μετατροπής ξένων νομισμάτων – μέθοδοι υπολογισμού αποσβάσεων.

**7.8.4. Ο πίνακας διάθεσης αποτελεσμάτων (χρήσης**)

Στον πίνακα αυτό αναγράφονται τα κέρδη και ο τρόπος διάθεσής τους ή οι ζημιές της εταιρίας.

**7.9. Λύση** (Αρθρ. 164)

**Λόγοι λύσης της ΑΕ.**

1. Η **πάροδος του χρόνου διάρκειας** της εταιρείας όπως αυτός προσδιορίζεται στο καταστατικό της. Βεβαίως πλέον έχει εισαχθεί η δυνατότητα απεριόριστης διάρκειας της εταιρίας που απαλάσσει τους μετόχους από την μέριμνα παράτασης της οριμένης διάρκειας κατά τη λήξη της.
2. Απόφαση της καταστατικής ΓΣ για πρόωρη λύση
3. Η πτώχευση της εταιρίας

4. Με δικαστική απόφαση, μετά από αίτηση όποιου έχει έννομο συμφέρον (Άρθρ. 47α παρ. 2-48-48α)

**Λόγοι Λύσης Α.Ε. με δικαστική απόφαση** (Άρθρο 165)

1. Αν κατά τη σύσταση της Α.Ε. δεν καταβλήθηκε Μ.Κ. που έπρεπε.

2. Η εταιρία δεν έχει το ελάχιστο Μ.Κ. που ορίζει ο νόμος.

3. Αν το σύνολο των ιδίων κεφαλαίων της εταιρίας είναι μικροτερο του 1/10 του Μ.Κ. και η Γ.Σ. δεν λαμβάνει μέτρα σύμφωνα με το άρθρο 47.

4. Αν δεν έχουν υποβληθεί στην εποπτεύουσα αρχή ισολογισμοί 2 ετών συνεχόμενων, οι οποίοι έχουν εγκριθεί από τη Γ.Σ.

**7.10. Εκκαθάριση** (Αρθρ. 167-168)

Στη διάρκεια της εκκαθάρισης **η εταιρία διατηρεί τη νομική της προσωπικότητα** και σκοπός της πλέον είναι η εκκαθάριση. Στο στάδιο αυτό τη διαχειριστική εξουσία αναλαμβάνουν οι εκκαθαριστές.

Η **διαδικασία εκκαθάρισης** είναι:

1. απογραφή της εταιρικής περιουσίας

2. κατάρτιση ισολογισμού και δημοσίευση του

3. εξόφληση των εταιρικών χρεών

4. απογραφή, σύνταξη νέου ισολογισμού και δημοσίευσή του

5. επιστροφή των εισφορών στους μετόχους και διανομή του.

6. **διαγραφή της εταιρίας από το ΓΕΜΗ.**

**8. ΕΤΑΙΡΙΑ ΠΕΡΙΟΡΙΣΜΕΝΗΣ ΕΥΘΥΝΗΣ**

**8.1. Γενικά χαρακτηριστικά** (Ν. 3190/1955) όπως ισχύει μετά τον Ν.4541/2018.

Είναι κεφαλαιουχική εταιρία με προσωπικά στοιχεία, τα οποία είναι δυνατό να ενισχυθούν με καταστατική πρόβλεψη.Τα εταιρικά μερίδια δεν μπορούν να πάρουν την μορφή μετοχών (Άρθ.1). Έχει νομική προσωπικότητα και περιουσία, η οποία είναι και μοναδική υπέγγυα για τα εταιρικά χρέη και η ευθύνη της εταιρίας για αυτά είναι απεριόριστη. Η ΕΠΕ έχει πάντα την εμπορική ιδιότητα (Άρθ.3). Ο όρος «περιορισμένης ευθύνης» δεν αναφέρεται στην έκταση της ευθύνης του νομικού προσώπου της εταιρίας, η οποία ευθύνεται απεριόριστα με την περιουσία της απέναντι στους εταιρικούς δανειστές. Αφορά στον περιορισμένο επιχειρηματικό κίνδυνο που αναλαμβάνουν οι εταίροι, και συγκεκριμένα στον κίνδυνο που φέρουν, σε πρίπτωση ζημιών της εταιρίας, να απολέσουν (περιορισμένα και μόνον) την εισφορά τους.

**Εταιρικό μερίδιο και μερίδα συμμετοχής**

Εταιρικό μερίδιο είναι το κατά τον νόμο ή το καταστατικό ελάχιστο ποσοστό συμμετοχής του εταίρου στην ΕΠΕ, ή με άλλα λόγια, το ελάχιστο τμήμα στο οποίο διαιρείται το κεφάλαιο, και πρέπει να καταβάλει κάποιος για να γίνει εταίρος. Εταιρική συμμετοχή είναι το συγκεκριμένο ποσοστό συμμετοχής κάθε εταίρου στην εταιρία. Κάθε εταίρος συμμετέχει στην ΕΠΕ με μία μερίδα συμμετοχής και με ένα ή περισότερα εταιρικά μερίδια. Η αξία του κάθε εταιρικού μεριδίου πρέπει να ανέρχεται στο ποσό του ενός τουλάχιστον ευρώ, σε αντίθεση με το ποσό των τριάντα (30) ευρώ ή σε ποσό πολλαπλάσιο αυτού, που ίσχυε παλαιότερα (άρθρο 4 παρ.2). Εφόσον πρόκειται για εισφορά σε είδος, εάν η αποτίμηση της αξίας της εισφοράς είναι κατώτερη από αυτή που ορίζεται στο καταστατικό, το ελλείπον συμπληρώνεται σε χρήμα (άρθρο 4 παρ.3)

**Α. Κεφαλαιουχικά Στοιχεία**

(α) ύπαρξη και διατήρηση του εταιρικού κεφαλαίου

(β) ο περιορισμός των εισφορών σε χρήμα ή άλλα αντικείμενα αποτιμητά σε χρήμα, όχι εργασία

(γ) η ελεύθερη μεταβίβαση των εταιρικών μεριδίων

(δ) η μη λύση της ΕΠΕ λόγω θανάτου ή πτώχευσης εταίρου

**Β. Προσωπικά Στοιχεία**

* **Από τον Νόμο**

(α) η διαχείριση ως δικαίωμα των εταίρων

(β) ο υπολογισμός του αριθμού των εταίρων, όχι του κεφαλαίου για τη λήψη αποφάσεων

(γ) το δικαίωμα εξόδου και αποκλεισμού εταίρου

* **Να προστεθούν από το Καταστατικό**

(α) ο περιορισμός ή η απαγόρευση μεταβίβασης των εταιρικών μεριδίων

(β) η λύση της εταιρίας λόγω θανάτου ή πτώχευσης κάποιου εταίρου

Η **επωνυμία** της εταιρίας γίνεται: **(α)** από τα ονόματα ενός ή περισσοτέρων εταίρων, **(β)** ή προσδιορίζεται από το αντικείμενο της. **(γ)** πρέπει ολογράφως να υπάρχουν οι λέξεις: «Εταιρία Περιορισμένης Ευθύνης» (Άρθρ. 2).

**8.2. Σύσταση** (Αρθρ. 6)

Για τη σύσταση της ΕΠΕ απαιτείται: α. Καταστατικό, β. Καταχώρηση στο ΓΕΜΗ, γ. Καταβολή εισφορών. Ειδικότερα:

**1**. **Καταστατικό,** το οποίο καταρτίζεται με **συμβολαιογραφικό έγγραφο** ή με πρότυπο καταστατικό σύμφωνα με το άρθρο 9 του Ν.4441/2016, δηλ. με ιδιωτικό έγγραφο το οποίο ακολουθεί χωρίς παρέκκλιση το περιεχόμενο του πρότυπου καταστατικού. Στο καταστατικό περιλαμβάνονται :

• Τα στοιχεία των ιδρυτών, μπορεί να ιδρυθεί και από ένα μόνο πρόσωπο. Δεν μπορούν να συμμετέχουν Δημόσιοι υπάλληλοι και Καθηγητές ΑΕΙ (Άρθ. 17 § 4 Υπαλληλικού Κώδικα).

• Την επωνυμία, την έδρα και το σκοπό της εταιρίας.

• Το εταιρικό κεφάλαιο, τα εταιρικά μερίδια. Το ύψος του κεφαλαίου καθορίζεται από τους εταίρους. Δεν υπάρχει ελάχιστο εταιρικό κεφάλαιο (Άρθ.4 § 1)

• Τις εισφορές

• Τη διάρκεια της εταιρίας (η ΕΠΕ είναι υποχρεωτικά και μόνον ορισμένου χρόνου).

• Κάθε εταίρος συμμετέχει με μία μερίδα συμμετοχής και με περισσότερα εταιρικά μερίδια αν η εισφορά του είναι πολλαπλάσια του ελάχιστου ποσού της μερίδας συμμετοχής του σύμφωνα με το καταστατικό.

Η τροποποίηση του καταστατικού γίνεται με απόφαση της Γ.Σ. η οποία λαμβάνεται με πλειοψηφία του 2/3 του αριθμού των εταίρων οι οποίοι εκπροσωπούν τα 2/3 του εταιρικού κεφαλαίου.

**2. Καταχώρηση στο ΓΕΜΗ** (Αρθρ. 6 § 1 Ν. 3853/2010)

Η εταιρία **αποκτά νομική προσωπικότητα** με την καταχώρησή της στο ΓΕΜΗ, η οποία έχει συστατικό και δηλωτικό χαρακτήρα.

Η διαδικασία της σύστασης πρέπει να ακολουθείται και σε κάθε τροποποίηση του καταστατικού. Τροποποιήσεις που δεν έχουν καταχωρηθεί στο ΓΕΜΗ δεν παράγουν έννομα αποτελέσματα.

**3. Καταβολή εισφορών**

Οι εισφορές, ακόμα και σε είδος είναι καταβλητέες κατά την κατάρτιση του καταστατικού. Δεν είναι επιτρεπτή η μερική καταβολή του κεφαλαίου.

**8.3. Το εταιρικό κεφάλαιο (ΕΚ)**

Είναι αντίστοιχο του ΜΚ της ΑΕ. Πρέπει να **καταβληθεί ολόκληρο** κατά τη σύσταση της εταιρίας και το ύψος του καθορίζεται ελεύθερα από τους εταίρους (Αρθρ. 4 § 1 και 6). Δεν υπάρχει πλέον κατώτατο όριο όπως ήταν 18.000 € (Άρθ.4).

Το ΕΚ σχηματίζεται από τις εισφορές των εταίρων, οι οποίες μπορεί να είναι σε **χρήμα ή άλλα αντικείμενα (εισφορές σε είδος) αποτιμητά σε χρήμα,** παραμένει αμετάβλητο (Αρθρ. 5) και όταν αρχίσει η λειτουργία της εταιρίας μετασχηματίζεται σε εταιρική περιουσία.

Το ΕΚ διαιρείται σε ίσα τμήματα, **τα εταιρικά μερίδια**. Η ονομαστική αξία των ετιαρικών μεριδίων δεν μπορεί να είναι μικρότερη του 1 ευρω.

Η κατοχή των εταιρικών μεριδίων έχει ως συνέπεια τη δημιουργία δικαιωμάτων και υποχρεώσεων, ίδιων για όλους τους εταίρους που κατέχουν ίσο αριθμό μεριδίων.

Η **μεταβίβαση** των εταιρικών μεριδίων είναι ελεύθερη (Άρθ.28).

Η μεταβίβαση μπορεί να γίνει μόνο με **συμβολαιογραφικό έγγραφο** (Αρθρ. 28 § 3), υποβάλλεται στις **διατυπώσεις δημοσιότητας** (Αρθρ. 31 § 2).

Με καταστατική πρόβλεψη **μπορεί να απαγορευθεί ή να περιορισθεί** η ελεύθερη μεταβίβαση των εταιρικών μεριδίων (Αρθρ. 6 §3). Απαγορεύεται να τεθεί τέτοια διάταξη σε περίπτωση θανάτου του εταίρου. Επομένως τα εταιρικά μερίδια μπορούν πάντα να κληρονομηθούν (Άρθ.29)

Τα εταιρικά μερίδια είναι **δεκτικά κατάσχεσης**, από τους ατομικούς δανειστές του εταίρου (Άρθ. 30).

Το σύνολο των μεριδίων που κατέχει κάθε εταίρος συνιστά τη **μερίδα συμμετοχής** του εταίρου αυτού στην εταιρία. Κάθε εταίρος έχει μία μερίδα συμμετοχής. Ο εταίρος ψηφίζει με όλα τα εταιρικά μερίδια προς μία κατεύθυνση (Άρθ.27).

**8.3.1. Αύξηση του ΕΚ (Άρθ.40)**

Η αύξηση του ΕΚ γίνεται μετά από απόφαση της καταστατικής ΣΤΕ με την οποία τροποποιείται το καταστατικό. Η αύξηση είναι πραγματική και γίνεται με καταβολή εισφορών από τους εταίρους ή τρίτους. Η απόφαση αυτή δημοσιεύεται και μέσα σε 20 ημέρες οι εταίροι ή τρίτοι πρέπει να δηλώσουν οτι επιθυμούν την απόκτηση τους.

Τα εταιρικά μερίδια μεταβιβάζονται με συμβολαιογραφικό έγγραφο, από τους διαχειριστές της εταιρίας προς τους εταίρους ή τρίτους, οι οποίοι και θα πρέπει να καταβάλλουν άμεσα την εισφορά τους προς την εταιρία μέσα σε 10 ημέρες από την πάροδο της ανωτέρω προθεσμίας. Η διαδικασία μεταβίβασης ολοκληρώνεται με τις διατυπώσεις δημοσιότητας και την καταχώρηση στο βιβλίο των εταίρων. Συνεπώς τα βήματα είναι τα εξής:

**1.** Απόφαση Συνέλευσης

**2.** Καταχώρηση στο ΓΕΜΗ

**3.** Μέσα σε 20 ημέρες οι ενδιαφερόμενοι οφείλουν να δηλώσουν την επιθυμία απόκτησης εταιρικών μεριδίων

**4.** Μέσα σε 10 ημέρες μετά τη δήλωση έχουν υποχρέωση να καταβάλουν το ποσό

**5.** Μεταβίβαση με συμβολαιογραφικό έγγραφο

**6.** Καταχώρηση στο Βιβλίο εταιρίας

**8.3.2. Μείωση του ΕΚ** (Αρθρ. 41)

Η μείωση του ΕΚ γίνεται μετά από απόφαση της καταστατικής ΣΤΕ με την οποία τροποποιείται το καταστατικό. Στην απόφαση πρέπει να αναγράφεται ο σκοπός, το ποσό και ο τρόπος με τον οποίο θα πραγματοποιηθεί η μείωση. Η απόφαση πρέπει να περιβληθεί τον τύπο του συμβολαιογραφικού εγγράφου και να υποβληθεί για να καταχωρηθείς το ΓΕΜΗ

**Βήματα Μείωσης ΕΚ**

**1. Απόφαση Καταστατικής ΣΤΕ.** Στην απόφαση αναγράφεται ο σκοπός, ποσό, τρόπος μείωσης. Μπορεί να είναι πραγματική ή ονομαστική.

**2.** Η **Απόφαση γίνεται με Συμβολαιογραφικό έγγραφο**.

**3. Διατυπώσεις Δημοσιότητας – Καταχώρηση στο ΓΕΜΗ**

Μετά από δύο μήνες ολοκληρώνεται η μείωση ΕΚ.

**8.4. Τα όργανα της Ε.Π.Ε.**

Δύο είναι τα όργανα:

α. Η Συνέλευση των εταίρων και β. οι Διαχειριστές. Είναι όμως δυνατή με σχετική καταστατική πρόβλεψη να δημιουργηθεί και τρίτο όργανο, το εποπτικό συμβούλιο με καθήκοντα ελέγχου της διαχώρισης. Υποχρέωσηγ λειτουργίας του τρίτου οργάνου έχουν μόνο οι μεγάλεςς και μεσαίες ΕΠΕ.

Ειδικότερα:

**8.4.1. Η συνέλευση των εταίρων (ΣΤΕ) (Άρθ.14 § 1)**

Είναι το αντιστοιχο της ΓΣ της ΑΕ. Είναι το **ανώτατο όργανο** της εταιρίας, αποτελείται από όλους τους εταίρους και έχει εξουσία να αποφασίζει για κάθε εταιρική υπόθεση. Οι αποφάσεις που λαμβάνει δεσμεύουν και τους εταίρους που δεν ήταν παρόντες ή διαφώνησαν με αυτές.

Η ΣΤΕ έχει **αποκλειστική αρμοδιότητα** τα εξής θέματα:

• τροποποιήσεις καταστατικού

• διορισμό, ανάκληση και απαλλαγή (από ευθύνη) των διαχειριστών

• έγκριση ετήσιων λογαριασμών και διάθεση κερδών

• έγερση αγωγών αποζημίωσης, κατά διαχειριστών ή εταίρων, των οποίων οι πράξεις ή παραλείψεις είχαν ως συνέπεια να υποστεί ζημιά η εταιρία.

• απόφαση για παράταση ή πρόωρη λύση ή συγχώνευση της εταιρίας

• διορισμό ή ανάκληση των εκκαθαριστών.

Οι Σ.Τ.Ε. **διακρίνονται** σε: α. Τακτικές, β. Έκατακτες, γ. Καταστατικές.

**(α) Τακτικές**

Κάθε χρόνο, μέσα σε τρεις μήνες από το κλείσιμο της εταιρικής χρήσης συγκαλούνται υποχρεωτικά από τους Διαχειριστές. Εγκρίνονται οι ετήσιοι λογαριασμοί και απαλλάσσονται της ευθύνης οι διαχειριστές. Η συγκληση της ετήσιας Γ.Σ. δεν μπορεί να γίνει αργότερα από την 10η Σεπτεμβρίου κάθε έτους, ενώ προβλέπεται η δυνατότητα πραγματοποίησης και μέσω τηλεδιάσκεψης

**(β) Έκτακτες**

Συγκαλούνται οποτεδήποτε κριθεί σκόπιμο και αναγκαίο από τους διαχειριστές.

**Οι διαχειριστές είναι υποχρεωμένοι να συγκαλέσουν έκτακτη Σ.Τ.Ε.**

• Όταν το ζητήσει το 1/20 του ΕΚ (Άρθ.11).

• Όταν χαθεί το ½ του ΕΚ (Άρθ.45 § 1). Σκοπός της Γ.Σ. είναι: α. η διάλυση της εταιρίας ή β. η μείωση του εταιρικού κεφαλαίου.

**(γ) Καταστατικές**

Είναι οι Σ.Τ.Ε. στις οποίες για τη λήψη αποφάσεων απαιτείται, από το νόμο, αυξημένη (καταστατική) πλειοψηφία [2/3 του συνόλου των εταίρων].

**8.4.1.1. Σύγκληση της ΣΤΕ (Άρθ.10)**

Τις ΣΤΕ συγκαλούν οι διαχειριστές της εταιρίας. Οι εταίροι καλούνται **εγγράφως** και οι προσκλήσεις επιδίδονται **με απόδειξη** σε αυτούς, τουλάχιστον **οκτώ ημέρες** πριν τη συνέλευση. Εάν υπάρξει καθολική προσέλευση θεραπεύονται τα ελλατώμματα που προκαλούνται από τη μη τήρηση του τύπου στη διαδικασία πρόσκλησης της Συνέλευσης.

**8.4.1.2. Λήψη αποφάσεων στη ΣΤΕ** (Αρθρ. 10)

Για τη λήψη απόφασης από τη ΣΤΕ απαιτείται:

α. **Συνήθης πλειοψηφία** (Αρθρ.13) πρέπει να υπερψηφίσουν περισσότεροι από το **1/ 2 του συνολικού αριθμού των εταίρων** (Άρθ.11) οι οποίοι εκπροσωπούν περισσότερο από το ½ του συνολικού εταιρικού κεφαλαίου (δηλ. των εταιρικών μεριδίων)

β. **Καταστατική πλειοψηφία**. Αυτή σχηματίζεται από τα **2/3 του συνολικού αριθμού των εταίρων,** που εκπροσωπούν τα 2/ 3 του συνολικού ΕΚ. Απαιτείται για τροποποίηση του καταστατικού, αύξηση ΕΚ.

γ**. Ομοφωνία** (Άρθ. 38 § 3). Ομόφωνη απόφαση απαιτείται για

• μεταβολή της εθνικότητας της εταιρίας.

• αύξηση των υποχρεώσεων των εταίρων (π.χ. υποχρέωση για δανειοδότηση της εταιρίας).

• μείωση των δικαιωμάτων (π.χ. περιορισμός του δικαιώματος διανομής όλων των ετήσιων κερδών στους εταίρους).

**8.4.1.3. Ελαττωματικές αποφάσεις της ΣΤΕ** (Αρθρ.15)

Οι αποφάσεις που ελήφθησαν κατά **παράβαση νόμου ή του καταστατικού** είναι **ακυρώσιμες**. Η ακυρότητα κηρύσσεται με δικαστική απόφαση, μετά από αγωγή οποιοδήποτε εταίρου μέσα σε 3 μήνες από τη λήψη της απόφασης.

**8.4.2. Οι διαχειριστές**

Διορίζονται με το Καταστατικό ή με απόφαση της ΣΤΕ. Είναι το όργανο της ΕΠΕ που διοικεί και εκπροσωπεί την εταιρία. Για την εταιρία αυτή προβλέπεται **νόμιμη διαχείριση** η οποία είναι **συλλογική** (Αρθρ.16).

**Τρόποι Διορισμού Διαχειριστών**

**Α. Νόμιμη,** αν δεν προβλέπεται στο Καταστατικό, έχουμε συλλογική διαχείριση, δηλ. ανήκει σε όλους τους εταίρους (Άρθ.16)

**Β. Πρόβλεψη στο καταστατικό** του τρόπου διορισμού των διαχειριστών. Επίσης μπορεί να είναι εταίροι ή τρίτοι.

**Γ.** **Απόφαση της Συνέλευσης.** Πρόβλεψη στο καταστατικό ότι **η Συνέλευση των Εταίρων θα επιλέξει** και θα διορίσει τους Διαχειριστές.

**Στις β και γ κατηγορίες οι διαχειριστές μπορεί να είναι εταίροι ή και τρίτοι. Όχι πάντως, Δημόσιοι υπάλληλοι ή Καθηγητές ΑΕΙ.**

**Διατυπώσεις Δημοσιότητας**

**1. Κατατίθεται η Απόφαση της ΣΤΕ στη Γραμματεία του Πρωτοδικείου της έδρας της εταιρίας.**

**2. Ο γραμματέας το καταχωρεί στο Μητρώο ΕΠΕ.**

Με το καταστατικό της εταιρίας (ή με απόφαση της ΣΤΕ αν υπάρχει σχετική καταστατική πρόβλεψη), μπορούν να διορισθούν διαχειριστές εταίροι αλλά και τρίτα πρόσωπα (μη εταίροι). Δεν μπορούν να είναι διαχειριστές Δημόσιοι υπάλληλοι ή Καθηγητές ΑΕΙ.

Τα ονόματα των διαχειριστών υποβάλλονται στις **διατυπώσεις δημοσιότητας** (Αρθρ.17§3). Κατατίθενται στη Γραμματεία του Πρωτοδικείου της έδρας της εταιρίας.

Οι διαχειριστές δεν μπορούν να ανταγωνίζονται την ΕΠΕ, έχουν δηλαδή **υποχρέωση πίστης** προς την εταιρία (άρθρο 20)

**8.4.2.1. Ανάκληση διαχειριστών**

Ανάλογα με τον τρόπο διορισμού προβλέπονται δύο διαφορετικές διαδικασίες ανάκλησης:

α. Ανάκληση **νόμιμου διαχειριστή ή εταίρου που έχει διορισθεί από το καταστατικό για ορισμένο χρόνο** (Άρθ.19§ 1,2 και 5) με απόφαση του Μονομελούς Πρωτοδικείου όταν:

• Υπάρχει σπουδαίος λόγος (π.χ. ανικανότητα για διαχείριση)

• Ληφθεί απόφαση της συνέλευσης των εταίρων με συνήθη πλειοψηφία.

• Εκδοθεί δικαστική απόφαση

β. Ανάκληση **διαχειριστών** (εταίρων ή τρίτων) **που έχουν διορισθεί με οποιονδήποτε άλλο τρόπο καθώς και εκλεγμένου από τη ΣΤΕ,** μπορεί να γίνει ελεύθερα, οποτεδήποτε μόνο με απόφαση της ΣΤΕ (Αρθρ. 19 § 4).

**8.4.2.2. Η εξουσία των διαχειριστών**

Η εξουσία των διαχειριστών είναι ίδια με αυτή των μελών του Δ.Σ. της ΑΕ: δηλαδή η **διαχειριστική** εξουσία τους και η εξουσία τους να **εκπροσωπούν** την εταιρία η οποία δεν περιορίζεται. Η εξουσία τους μπορεί να περιοριστεί από το καταστατικό, το σκοπό και τις αποφάσεις της ΣΤΕ.

**8.4.2.3. Ευθύνη των διαχειριστών**

Οι διαχειριστές ευθύνονται : για πταίσματα κατά τη διαχείριση, για παραβάσεις του νόμου ή του καταστατικού. Η ευθύνη υπάρχει απέναντι στην εταιρία, στους εταίρους και σε τρίτους.

**8.5.1. Δικαιώματα των εταίρων**

Οι εταίροι της ΕΠΕ ανεξάρτητα από τα εταιρικά μερίδια που κατέχουν, έχουν τα παρακάτω δικαιώματα.

• Συμμετοχή στη **διαχείριση και στην εκπροσώπηση της ετιαρίας.**

• **Ψήφου** στις ΣΤΕ

• **Πληροφόρησης** (Αρθρ. 34)για την πορεία των εταιρικών υποθέσεων. Έχει δικαίωμα να εξετάζει τα έγγραφα και τα βιβλία κάθε 3 μήνες.

• Σύγκλησης τακτικής ΣΤΕ, αν οι διαχειριστές αδρανήσουν.

• ΄Εγερσης εταιρικής αγωγής (Αρθρ. 26 § 2) στην περίπτωση που η ΣΤΕ αδρανήσει

• **Συμμετοχής στα κέρδη** (Αρθρ. 35) μετά την αφαίρεση του τακτικού αποθεματικού

• Συμμετοχής στο προϊόν εκκαθάρισης (Αρθρ.10)

• Μπορούν να ζητήσουν τη σύγκληση έκτακτης ΣΤΕ εφόσον κατέχουν τουλάχιστον το 1/20 του ΕΚΤ.

• Από εταίρους που έχουν τουλάχιστον το 1/ 10 του ΕΚ εφόσον συντρέχει σπουδαίος λόγος μπορεί να ζητηθεί η έκδοση δικαστικής απόφασης που θα διατάσσει τη λύση της εταιρίας.

Ο εταίρος έχει δικαίωμα διανομής των κερδών που εμφανίζονται ως κέδρη στις ετήσιες χρηματοοικονομικές καταστάσεις της ΕΠΕ. Το δικαίωμα αυτό γίνεται απαιτητό, μόλις εγκριθεί ο ισολογισμός, και αποκλείεται εάν η κατά το μέρος που η συνέλευση, σύμφωνα με ρήτρα του καταστικού, αποφασίζει τη μη διανομή. Δεδομένου ότι, σε αντίθεση με το δίκαιο της ΑΕ, δεν υφίστανται νομοθετικές προβλέψεις αναφορικά με το απαιτητό των κερδών, προκύπτει ότι πρέπει να διανεμηθεί στους εταίρους το σύνολο των καθαρών κερδών, τα οποία προκύπτουν στο τέλος της εταιρικής χρήσης, αφού αφαιρεθεί πρωτίστως το ποσό για τον σχηματισμό τακτικού αποθεματικού. Ειδικότερα: Ο εταίρος έχει δικαίωμα επί των καθαρών κερδών, που προκύπτουν από τον ετήσιο ισολογισμό, κατά τον λόγο της εισφοράς αυτού. Η διανομή αυτή γίνεται αναλόγως των εισφορών εκάστου εταίρου. Το καταστατικό δύναται να ορίσει ότι κάποιοι εταίροι έχουν ορισμένα πλεονεκτήματα έναντι των άλλων, ακ΄θως επίσης δύναται να προβλέπει τον σχηματιμσό έκτακτου αποθεματικού προς ενίσχυση της εταιρίας.

*Δικαίωμα προτιμήσεως*

Κάθε εταίρος έχει το δικαίωμα να προτιμηθεί στην ανάληψη των νέων μεριδίων, που προκύτπουν από την αύξηση κεφαλαίου. Το δικαίωμα αυτό μπορεί να καταργηθεί με όρο της εταιρικής σύμβασης, αλλά όταν τέτοιος όρος δεν υπάρχει πρέπει να ερμηνευθεί ως απαγόρευση διαθέσεως των μεριδίων είτε σε τρίτους, δηλαδή σε μη εταίρους, είτε σε εταίρους πέρα από την αναλογία τους.

**8.5.1.1.Διοικητικής φύσεως δικαίωμα**

*Δικαίωμα διαχείρισης και εκπροσώπησης*

Το δικαίωμα διαχείρισης και εκπροσώπησης απορρέει από την εταιρική ιδιότητα του εταίρου, όταν ισχύει η νόμιμη διαχείριση και εκπροσώπηση. Στην περίπτωση αυτή δεν υπάρχει μόνο δικαίωμα αλλά και υποχρέωση για την άσκηση των εξουσιών αυτών, πρόκειται δηλ. για δικαίωμα λειτουργικό.

*Δικαίωμα συμμετοχής στη συνέλευση*

Από την έννοια της συνέλευσης προκύπτει ότι κάθε εταίρος, που έχει ολόκληρο μερίδιο, έχει δικαίωμα να συμμετέχει σ΄αυτήν, δηλαδή να παρίσταται και συζητεί στη συνέλευση. Φαίνεται ορθότερο ότι το δικαίωμα αυτό δεν το έχει ο απλός συγκύριος μεριδίου, που δικαιούται να παρίσταται στη συνέλευση μόνο μέσω κοινού εκπροσώπου όλων των συγκυρίων.

*Δικαίωμα ψήφου*

Στην προσωπική ψηφοφορία, όπου είναι κρίσιμη η πλειοψηφία κεφαλών, κάθε εταίρος, φυσικό ή νομικό πρόσωπο, έχει μία ψήφο. Ο εταίρος για κάθε μερίδιο του έχει μια ψήφο, που υπολογίζεται στην κεφαλαιουχική ψηφοφορία.

Η προσωπική ψήφος προϋποθέτει ολόκληρο μερίδιο. Πολλοί εταίροι, κοινωνοί ενός μεριδίου, δεν έχουν προσωπική ψήφο. Κάθε εταίρος έχει το δικαίωμα να ζητήσει από το πολυμελές πρωτοδικείο τη δικαστική απαγγελία της ακυρότητας ή την ακύρωση αποφάσεων της συνέλευσης με αγωγή εγειρόμενη εναντίον της εταιρίας μέσα σε τρεις (3) μήνες από την προσβαλλόμενη απόφαση. Κατά την κρατούσα γνώμη, η υποχρέωση πίστης του εταίρου προς την εταιρία και τους λοιπούς εταίρους επιτάσσει σε εκείνον το καθήκον να ψηφίζει πάντα υπέρ των εταιρικών συμφερόντων, όπως και στι προσωπικές εταιρίες.

Αποκλεισμός του δικαιώματος ψήφου προβλέπεται σε εξαιρετικές περιπτώσεις, όπως σε εκείνη του άρθρου 12 παρ.2 και του άρθρου 14 παρ.2δ’, όπου ορίζεται ότι ο εταίρος-διαχειριστής δεν μπορεί να συμμετάσχει σε ψηφοφορία, όταν πρόκειται να ληφθεί απόφαση για την απαλλαγή από την ευθύνη του ή όταν πρόκειται να ληφθεί απόφαση για την έγερση εταιρικής αγωγής εναντίον του, ως διαχειριστή.

*Δικαίωμα ελέγχου και παροχής πληροφοριών*

Κατά το πρώτο δεκαήμερο από τη λήξη κάθε ημερολογιακού τριμήνου κάθε εταίρος έχει δικαίωμα να λαμβάνει γνώση της πορείας των εταιρικών υποθέσεων και να εξετάζει τα βιβλία και τα έγγραφα της εταιρίας (άρθρο 34 εδ.α’ ν.3190/1955). Επίσης, δικαιούται με δική του δαπάνη να λαμβάνει αποσπάσματα του βιβλίου των εταίρων και του βιβλίου πρακτικών συνελεύσεων, τα οποία προβλέπονται στο άρθρο 25 (άρθρο 34 εδ.β’).Αντίθετη διάταξη του καταστατικού είναι άκυρη (άρθρο 34 εδ.γ’).

*Λοιπά δικαιώματα διοικητικής φύσεως*

Λοιπά διακιώματα διοικητικής φύσεως συνιστούν:

**[α]** Το δικαίωμα σύγκλησης τακτικής συνέλευσης των εταίρων σε περίπτωση αδράνειας των διαχειριστών (άρθρο 10 παρ.2 εδ.β),

**[β]** Το δικαίωμα έγερσης της εταιρικής αγωγής κατά τω ν διαχειριστών (άρθρο 26),

**[γ]** Το δικαίωμα προσβολής των αποφάσεων της συνέλευσης, στην περίπτωση που εκείνες είναι παράνομες ή ελήφθησαν κατά παράβαση των διατάξεων του καταστατικού (άρθρο 15 παρ.1)

*Δικαιώματα μειοψηφίας*

Δικαιώματα μειοψηφίας αποτελούν:

**[α]** Το δικαίωμα εταίρων εκπροσωπούντων τουλάχιστον το 1/20 του εταιρικού κεφαλαίου να ζητήσουν σύγκληση έκτακτης συνέλευσης (άρθρο 11),

**[β]** Το δικαίωμα εταίρων εκπροσωπούντων το 1/10 του εταιρικού κεφαλαίου για δικαστική λύση της εταιρίας, όταν συντρέχει σπουδαίος λόγος (άρθρο 44 παρ.1 περ.γ), και

**[γ]** Το δικαίωμα εταίρων εκπροσωπούντων το 1/10 γτου εταιρικού κεφαλαίου να ζητήσουν ανάκληση εκκαθαριστών (άρθρο 47 παρ.4), εφόσον συντρέχει σπουδαίςο λόγος. Κατά το άρθρο 47 παρ.2, σπουδαίος λόγος υφίσταται ιδίως όταν συντρέχει σοβαρή παράβαση καθηκόντων ή η ανικανότητα προς διενέργεια εκκαθάρισης.

**8.5.2. Υποχρεώσεις των εταίρων**

Οι εταίροι έχουν τις ακόλουθες υποχρεώσεις:

α. Καταβολή της εισφοράς τους

β. ΄Οσες προβλέπονται από το καταστατικό, όπως π.χ. προσφορά εργασίας, πίστης, καταβολή συμπληρωματικών εισφορών

Οι εταίροι δεν έχουν καμία απολύτως ευθύνη για τα χρέη της εταιρίας για τα οποία ευθύνεται μόνον η ίδια η ΕΠΕ απεριόριστα, με την περιουσία της.

Οι εταίροι της ΕΠΕ έχουν συνεπώς έναντι της εταιρίας και των λοιπών εταίρων υποχρέωση πίστης, η οποία συνίσταται στη διενέργεια κα΄θε πράξης που συντελεί στη διαφύλαξη των συμφερόντων της εταιρίας και στην υποχρέωση παράλειψης κάθε ενέργειας που μπορεί να βλάψει τα συμφέροντα της. Τέτοιες είναι κυρίως οι πράξεις ανταγωνισμού του εταίρου κατά της εταιρίας, για τις οποίες οι εταίροι μπορούν να συμπεριλάβουν σχετική απαγόρευση (απαγόρευση ανταγωνισμού-άρθρο 6 παρ.3 ν.3190/1955) στο καταστατικό για τους μη διαχειριστές, ανάλογη με αυτή που προβλέπεται στον νόμο για τους διαχειριστές (άρθρο 20 παρ.1) και για τους εταίρους (άρθρο 20 παρ.2 σε συνδ. με παρ.1).

**Έξοδος Εταίρου (Άρθ. 33 § 1 και 2)**

**1.** **Μεταβίβαση όλων των εταιρικών μεριδίων**

**2. Ειδική Διαδικασία Εξόδου.** Ύπαρξη σπουδαίου λόγου: α. π.χ., κατάρρευση εταιρίας οικονομικά ή ο εταίρος που ζητά να εξέλθει επιθυμεί να ζήσει στο εξωτερικό

β. **Δικαστική Απόφαση**. Με την ίδια απόφαση προσδιορίζεται και η αξία της μερίδας συμμετοχής που πρέπει να του καταβληθεί από την εταιρία, πράγμα που οδηγεί και σε μείωση ΕΚ.

**3. Ειδική Περίπτωση.** Η διαφωνία εταίρου με την μεταβολή του αντικειμένου της επιχείρησης (Άρθ.39). Ασκείται με έγγραφη δήλωση του εταίρου που διαφώνησε μέσα σε 3 μήνες. Καταβάλλεται η αξία της μερίδας του μειώνοντας το κεφάλαιο.

**Αποκλεισμός Εταίρου**

Προϋποθέσεις που πρέπει να συντρέξουν:

1. ύπαρξη σπουδαίου λόγου (π.χ. δεν εκπληρώνει τις υποχρεώσεις που έχει από το καταστατικό)

Για να υλοποιηθεί απαιτείται:

2. απόφαση της ΣΤΕ με συνήθη πλειοψηφία

3. δικαστική απόφαση (π.χ. δεν κατέβαλε εγκαίρως τις συμπληρωμένες εισφορές του)

**Ευθύνη των εταίρων απέναντι στην εταιρία**

Οι εταίροι ευθύνοται απέναντι στην εταιρία περιορισμένης ευθύνης για τη μη εκπλήρωση ή την πλημμελή εκπλήρωση των εταιρικών υποχρεώσεων, όπως αυές ορίζοντααι από το νόμο ή το καταστατικό (άρθρο 7 παρ.5 εδ. β, 14 παρ.2 περ.δ’, 37 παρ.3). Αν πρόκειται για εταιρία περιορισμένης ευθύνης με ένα κυριαρχούντα εταίρο, ισχύουν κατ’ αναλογία τα όσα εκτέθηκαν στο οικείο κεφάλαιο για την ανώνυμη εταιρία. Έτσι, ο κυρίαρχος εταίρος ευθύνεται όπως ο κυρίαρχος μέτοχος της αε απέναντι στην εταιρία και στους εταιρικούς δανειστές.

**8.6. Μετατροπή ΕΠΕ**

Από το νόμο της ΕΠΕ (άρθρο 53) προβλέπεται η δυνατότητα μετατροπής **ΟΕ ή ΕΕ σε ΕΠΕ καθώς και ΑΕ σε ΕΠΕ.**

**Απαιτούνται:**

• Απόφαση των εταίρων της ΟΕ ή ΕΕ.

• Συμβολαιογραφικό έγγραφο

• Τήρηση των διατυπώσεων δημοσιότητας που προβλέπει ο νόμος.

Με τον Ν.4072/12 (Άρθρ. 283) προβλέπεται η μετατροπή Ε.Π.Ε. σε Ο.Ε. ή Ε.Ε. μετά από ομόφωνη απόφαση των εταίρων της καθώς και μετατροπή της Ε.Π.Ε. σε Ι.Κ.Ε. ή αντίστροφα. Η μετατροπή συντελείται με την ολοκλήρωση των διατυπώσεων δημοσιότητας.

**8.6.1. Συγχώνευση**

Είναι δυνατή η συγχώνευση μόνο μεταξύ ΕΠΕ.

**8.7. Λύση** (Αρθρ. 44)

**Λόγοι λύσης της ΕΠΕ είναι:**

1. Η πάροδος του χρόνου διάρκειας της εταιρίας, όπως αυτός ορίζεται στο καταστατικό, απαγορεύεται η σιωπηρή παράταση. Η ΕΠΕ είναι πάντα ορισμένου χρόνου. Μπορεί να παραταθεί με απόφαση Γ.Σ. (Αρθ.14).

2. Η **απόφαση της καταστατικής ΣΤΕ** για πρόωρη λύση. Απαιτείται αυξημένη πλειοψηφία, 2/3 του αριθμού των εταίρων, οι οποίοι εκπροσωπούν τα 2/3 του κεφαλαίου.

3. Η **πτώχευση της εταιρίας**

4. Οποιοσδήποτε άλλος λόγος έχει ορισθεί από το καταστατικό

Επί πλέον η ΕΠΕ μπορεί να λυθεί με **δικαστική απόφαση** :

• Όταν υπάρχει σπουδαίος λόγος (π.χ. αδυναμία να αντεπεξέλθει στις οικονομικές υποχρεώσεις της) (Αρθρ. 44 § 1 περγ.) και το ζητήσουν εταίροι που εκπροσωπούν τουλάχιστον το 1/ 10 της Ε. Κεφαλαίου.

• Όταν η περιουσία της εταιρίας έχει γίνει μικρότερη από το 1/ 2 του ΕΚ και δεν συγκαλείται έκτακτη ΣΤΕ (Αρθρ.45 § 2).

• Η λύση της εταιρίας υποβάλλεται στις διατυπώσεις δημοσιότητας.

**8.8. Εκκαθάριση** (Αρθρ. 46-50)

Τη λύση της ΕΠΕ ακολουθεί εκκαθάριση, εκτός αν λόγος λύσης της είναι η κήρυξή της σε πτώχευση οπότε η εκκαθάριση γίνεται μετά την ολοκλήρωση της πτωχευτικής διαδικασίας. Οι εκκαθαριστές δρουν συλλογικά (άρθρ. 49 § 1). Καθήκοντα εκκαθαριστών αναλαμβάνουν οι διαχειριστές.

Η **διαδικασία** της εκκαθάρισης περιλαμβάνει (Αρθρ. 48-50) :

• απογραφή της εταιρικής περιουσίας

• κατάρτιση ισολογισμού και δημοσίευσή του

• εξόφληση των εταιρικών χρεών και είσπραξη των εταιρικών απαιτήσεων

• απογραφή, σύνταξη νέου (τελικού) ισολογισμού και δημοσίευσή του.

• διανομή του προϊόντος εκκαθάρισης στους εταίρους.

Με την ολοκλήρωση της εκκαθάρισης η ΕΠΕ παύει να υπάρχει.

Τέλος, σύμφωνα με το άρθρο 43 α ένα μόνο πρόσωπο μπορεί να συστήσει μονοπρόσωπη ΕΠΕ αποκτώντας όλα τα εταιρικά μερίδια μιας ΕΠΕ.

**9. ΙΔΙΩΤΙΚΗ ΚΕΦΑΛΑΙΟΥΧΙΚΗ ΕΤΑΙΡΙΑ (Ι.Κ.Ε.)**

(Αρθρ. 43-116 Ν. 4072/2012)

**9.1. Γενικά χαρακτηριστικά**

Είναι κεφαλαιουχική εταιρία που έχει πάντα την εμπορική ιδιότητα (Άρθ. 43 § 1). Για τα χρέη της ευθύνεται μόνο η ίδια με την περιουσία της απεριόριστα (Άρθ. 43 § 2). Η προσωπική κατάσταση των εταίρων της (π.χ. θάνατος, πτώχευση), δεν επηρεάζει την εταιρία. Μπορεί να συσταθεί και από ένα μόνο πρόσωπο ή να καταστεί μεταγενέστερα μονοπρόσωπη. Η εταιρία θα πρέπει υποχρεωτικά να διατηρεί ιστοσελίδα στο διαδίκτυο, θα εμφανίζονται τα στοιχεία των εταίρων της. Το Ειρηνοδικείο επιλύει τις διαφορές μεταξύ των εταίρων και της εταιρίας (Άρθ. 48 § 1). Το ύψος του κεφαλαίου καθορίζεται από τους εταίρους χωρίς περιορισμό. Μπορεί να είναι και μηδενικό (Άρθ. 43 § 3).

**9.1.2. Επωνυμία (Άρθ.44)**

* Σχηματίζεται είτε από το **όνομα ενός ή περισσοτέρων εταίρων** είτε από το **αντικείμενο** της επιχείρησης.
* Σε κάθε περίπτωση πρέπει να περιέχονται οι λέξεις **«Ιδιωτική Κεφαλαιουχική Εταιρία»** ΙΚΕ. Εφόσον είναι μονοπρόσωπη στην επωνυμία συμπεριλαμβάνονται οι λέξεις **«Μονοπρόσωπη ΙΚΕ».**

**Έδρα**

Στο **δήμο** που αναφέρεται το καταστατικό της.

**Διάρκεια εταιρίας (Άρθ.46)**

(α) **Ορισμένου χρόνου**

(β) Αν δεν ορίζεται στο καταστατικό → **12 χρόνια**

(γ) Μπορεί να παραταθεί με **απόφαση** των εταίρων.

**9.2. Σύσταση** (Αρθρ. 49 § 1)

Η σύσταση της εταιρίας μπορεί να γίνει από ένα ή περισσότερα φυσικά ή νομικά πρόσωπα. Για τη σύσταση της Ι.Κ.Ε. απαιτούνται.

• **Κατάρτιση της εταιρικής σύμβασης** (καταστατικό)

• **Καταχώρηση στο Γ.Ε.Μ.Η**.

• **Διατυπώσεις δημοσιότητας**  Η εταιρία οφείλει να αποκτήσει εταιρική ιστοσελίδα μέσα σε ένα μήνα από την σύσταση της. Στην ιστοσελίδα πρέπει να εμφανίζονται τα στοιχεία της εταιρίας. Δηλαδή, α. Κεφάλαιο, β. Ονόματα εταίρων, γ. Επωνυμία, δ. Έδρα-Διεύθυνση, ε. Στοιχεία εταίρων, στ. Εισφορές, ζ. Ονόματα διαχειριστών.

**9.2.1. Καταστατικό** (Αρθρ. 49-50)

Το καταστατικό της εταιρίας πρέπει να καταρτισθεί τουλάχιστον με **ιδιωτικό έγγραφο** που έχει συστατικό χαρακτήρα και πρέπει να περιέχει:

• Τα στοιχεία των ιδρυτών της

• Την επωνυμία, η οποία σχηματίζεται από το είδος της επιχείρησης ή από το όνομα ενός ή περισσοτέρων εταίρων και τις λέξεις Ι.Κ.Ε.

• Την έδρα

• Το σκοπό

• Την ιδιότητα της εταιρίας ως ΙΚΕ

• Τις εισφορές των εταίρων, την αξία της και το κεφάλαιο της εταιρίας.

• Το συνολικό αριθμό των εταιρικών μεριδίων

• Τον τρόπο διαχείρισης και εκπροσώπησης

• Τη διάρκεια της εταιρίας. Μπορεί να είναι μόνο ορισμένου χρόνου. Αν στο καταστατικό δεν αναφέρεται διάρκεια, τότε διαρκεί 12 χρόνια.

Τροποποιείται με απόφαση της συνέλευσης των εταίρων (πλειοψηφία 2/3 του συνόλου των εταιρικών μεριδίων) και καταχωρείται στο ΓΕΜΗ (Άρθ.72 § 5).

Το καταστατικό καταρτίζεται με συμβολαιογραφικό έγγραφο αν εισφέρονται ακίνητα (Άρθ.49 § 2).

**9.2.2. Καταχώρηση στο Γ.Ε.Μ.Η. (Άρθ.52)**

Με την καταχώρηση στο Γενικό Εμπορικό Μητρώο, ολοκληρώνεται η σύσταση της εταιρίας και η κτήση της νομικής προσωπικότητας. Όλες οι μελλοντικές μεταβολές πρέπει να καταχωρούνται στο ΓΕΜΗ.

**9.2.3. Δημοσιότητα** (Αρθρ. 47)

Η εταιρία οφείλει μέσα σε ένα μήνα από τη σύστασή της να αποκτήσει **εταιρική ιστοσελίδα**, στην οποία και πρέπει να εμφανίζονται τα στοιχεία της εταιρίας, έδρα, διεύθυνση, τα στοιχεία των εταίρων και οι εισφορές τους και τα ονόματα των διαχειριστών.

**9.3. Το εταιρικό κεφάλαιο (Ε.Κ).**

Το εταιρικό κεφάλαιο της ΙΚΕ συγκεντρώνεται από **τις εισφορές** και δεν υπάρχει πλέον κατώτερο προσδιορισμένο όριο από το νόμο (Αρθρ. 11 Ν. 4155/2013).

Οι εισφορές στην εταιρία αυτή μπορεί να είναι:

• Χρήμα ή πράγματα

• Παροχές (εργασία ή παροχή υπηρεσιών)

• Εγγυτικές εισφορές

Ειδικότερα:

**Είδη εισφορών** (Άρθ.76)

Τα εταιρικά μερίδια παριστούν εισφορές των εταίρων. Οι εισφορές των εταίρων μπορεί να είναι **τριών ειδών**:

α. **Κεφαλαιουχικές,** δηλ. χρήμα ή πράγματα αποτιμητά σε χρήμα (Άρθ.77)

β. **Εξωκεφαλαιακές,** παροχές που δεν είναι κεφαλαιακές εισφορές, δηλ. εργασία ή παροχή υπηρεσιών. **Η αξία τους καθορίζεται από το καταστατικό** (Άρθ.78)

γ. **Εγγυητικές,** ανάληψη ευθύνης έναντι τρίτων για εταιρικά χρέη, δηλ. να καταβάλει τα χρέη. **Η αξία τους καθορίζεται από το καταστατικό** (Άρθ.79)

Το κεφάλαιο πρέπει **να καταβληθεί ολοσχερώς κατά την ίδρυση** της εταιρίας. Το Ε.Κ. διαιρείται σε ισότιμα μερίδια ανάλογα με τον αριθμό των εισφορών. Τα **εταιρικά μερίδια** έχουν ονομαστική αξία τουλάχιστον ενός ευρώ. Τα εταιρικά μερίδια είναι αδιαίρετα. Δεν μπορούν να παρασταθούν με μετοχές. Η **μεταβίβαση** των εταιρικών μεριδίων **είναι ελεύθερη**. Για την εν ζωή μεταβίβαση των εταιρικών μεριδίων απαιτείται **έγγραφος τύπος** (Άρθ. 84 § 1) .

**Εξωκεφαλαιακές εισφορές** (Άρθ.78)

Συνίστανται σε παροχές που **δεν** μπορούν να **αποτελέσουν αντικείμενο** κεφαλαιακής εισφοράς όπως π.χ. απαιτήσεις που προκύπτουν από ανάληψη υποχρέωσης εκτέλεσης εργασιών ή παροχής υπηρεσιών.

Οι παροχές αυτές πρέπει να εξειδικεύονται στο καταστατικό και να εκτελούνται για ορισμένο ή αόριστο χρόνο.

Η αξία αυτών των εισφορών καθορίζεται στο καταστατικό.

**9.3.1. Αύξηση-μείωση του Ε.Κ.** (Αρθρ. 90 και 91)

Η **αύξηση** του κεφαλαίου γίνεται με αύξηση του αριθμού των εταιρικών μεριδίων που αποδίδονται σε αυτούς που έχουν καταβάλει νέες εισφορές.

Η **μείωση** του κεφαλαίου γίνεται με ακύρωση των υφιστάμενων μεριδίων και απόδοση του αποδεσμευόμενου ενεργητικού στους εταίρους που είχαν καταβάλει κεφαλαιακές εισφορές (πραγματική μείωση κεφαλαίου). Το κεφάλαιο δεν πρέπει να μειωθεί τόσο, ώστε να μηδενιστεί.

**9.4. Τα όργανα της Ι.Κ.Ε.**

> Η Συνέλευση

> Οι Διαχειριστές

**9.4.1. Η συνέλευση των εταίρων (Σ.Τ.Ε.)** (Αρθρ. 68-74)

Είναι το ανώτατο όργανο της εταιρίας και έχει την αρμοδιότητα να αποφασίζει για κάθε εταιρική υπόθεση

Η ΣΤΕ μπορεί μόνον αυτή να αποφασίζει για τα ακόλουθα θέματα (Άρθ. 68 § 2).

1. Τροποποιήσεις καταστατικού

2. Αύξηση ή μείωση κεφαλαίου

3. Διορισμός και ανάκληση διαχειριστών

4. Έγκριση ετήσιων οικονομικών καταστάσεων και διανομή κερδών

5. Απαλλαγή του διαχειριστή από ευθύνη για αποζημίωση

6. Διορισμό ελεγκτή

7. Συγχώνευση, μετατροπή, λύση ή παράταση της εταιρίας

8. Αποκλεισμός εταίρου.

**9.4.1.1. Είδη**

**Α. Τακτική** : Συγκαλείται από το διαχειριστή υποχρεωτικά μία φορά το χρόνο, μέσα στο τετράμηνο που ακολουθεί το κλείσιμο της εταιρικής χρήσης (Αρθρ. 71). Αποφασίζει για την έγκριση των ετήσιων λογαριασμών.

**Β. Έκτακτη** : Συγκαλείται από τους διαχειριστές, όποτε αυτοί το κρίνουν απαραίτητο και υποχρεωτικά όταν το ζητήσει εταίρος ή εταίροι που έχουν 1/ 10 των εταιρικών μεριδίων.

**9.4.1.2. Σύγκληση (Άρθ.70)**

Η ΣΤΕ συγκαλείται από το διαχειριστή όπως ορίζει το καταστατικό και με **προσωπική πρόσκληση** προς τους εταίρους που πρέπει να γίνει τουλάχιστον **8 ημέρες πριν** από τη συνέλευση με κάθε κατάλληλο μέσο, και με ηλεκτρονικό ταχυδρομείο. Αυτοί που κατέχουν το 1/ 10 του συνολικού αριθμού εταιρικών μεριδίων μπορούν να ζητήσουν τη σύγκληση έκτακτης ΣΤΕ (Αρθρ. 70) προσδιορίζοντας και τα θέματα.

**1.4.1.3. Συμμετοχή και Λήψη αποφάσεων**

Στη συνέλευση μετέχουν όλοι οι εταίροι είτε αυτοπροσώπως είτε αντιπροσωπευόμενοι. Για τη λήψη έγκυρης απόφασης απαιτείται πλειοψηφία, ανάλογα με τα θέματα που συζητούνται. Κάθε εταιρικό μερίδιο παρέχει δικαίωμα μιας ψήφου.

Η απαιτούμενη πλειοψηφία διακρίνεται σε :

• **απλή**, τουλάχιστον το 1/ 2 των εταιρικών μεριδίων (Αρθρ. 72 § 1).

• **αυξημένη**, ανέρχεται στα 2/3 του συνολικού αριθμού των εταιρικών μεριδίων (Αρθρ. 72 § 5).

Για ορισμένα σοβαρά θέματα απαιτείται **ομοφωνία** π.χ. μεταφορά έδρας αε άλλη χώρα της Ε.Ε. (Άρθ. 45 § 2), τροποποίηση καταστατικού με νέες υποχρεώσεις ή νέα διακιώματα (Άρθ. 94 § 1), είσοδος νέων εταίρων (Άρθ. 89 § 1).

**9.4.1.4. Εγκυρότητα των αποφάσεων της Σ.Τ.Ε.** (Αρθρ. 74)

Οι αποφάσεις μπορεί να πάσχουν τα ακόλουθα ελαττώματα:

**Α. Αυτοδίκαια άκυρες**

Είναι οι αποφάσεις της συνέλευσης που :

• **το περιεχόμενό τους έρχεται σε αντίθεση με το νόμο ή το καταστατικό**

• έχουν ληφθεί **εγγράφως, χωρίς συνέλευση**, όπως προβλέπεται στο άρθρο 73, χωρίς να συντρέχουν οι προϋποθέσεις του άρθρου αυτού. Η ακυρότητα αναγνωρίζεται με δικαστική απόφαση, ύστερα από αίτημα του έχοντος έννομο συμφέρον μέσα σε 6 μήνες από την καταχώρηση της απόφασης στα πρακτικά.

**Β. Ακυρώσιμες**

Έχουν ληφθεί με τρόπο που δεν είναι σύμφωνες με τον νόμο ή στο καταστατικό. Αυτές κηρύσσονται άκυρες με δικαστική απόφαση ύστερα από αίτηση εντός 4 μηνών από την καταχώρηση της στα πρακτικά.

**Αποφάσεις των εταίρων χωρίς Συνέλευση** (Άρθ.73) **[Αν είναι ομόφωνες]**

(α) Οι αποφάσεις των εταίρων αν είναι **ομόφωνες** μπορούν να λαμβάνονται εγγράφως χωρίς συνέλευση διά περιφοράς.

(β) Αυτό ισχύει και αν **όλοι οι** **εταίροι συμφωνούν** να αποτυπωθεί πλειοψηφική τους απόφαση σε **έγγραφο** χωρίς συνέλευση. Το σχετικό πρακτικό απαιτείται να υπογραφεί από όλους τους εταίρους με αναφορά των μειοψηφούντων. Αυτό μπορεί να γίνει και με email των μηνυμάτων.

**9.4.2. Οι διαχειριστές** (Αρθρ. 58)

Την εταιρία διαχειρίζεται και εκπροσωπεί ένας ή περισσότεροι διαχειριστές. Την ιδιότητα του διαχειριστή μπορεί να έχει μόνο **φυσικό πρόσωπο** εταίρος ή μη της εταιρίας. Αν δεν ορίζεται στο καταστατικό, η διαχείριση ανατίθεται σε όλους τους εταίρους, οι οποίοι ενεργούν **συλλογικά** (νόμιμη διαχείριση) απαιτείται δηλαδή η σύμφωνη γνώμη όλων για τη διενέργεια οποιασδήποτε πράξης. Η εξουσία των διαχειριστών είναι απεριόριστη (Άρθ. 64 § 2). Διορίζονται με απόφαση των εταίρων που λαμβάνονται με πλειοψηφία του συνολικού αριθμού των εταιρικών μεριδίων. Αν δεν ορίζεται στην απόφαση συγκεκριμένος χρόνος, τότε διορίζονται για αόριστο χρόνο.

Ο διορισμός, η ανάκληση και η αντικατάσταση του διαχειριστή υπόκεινται στη **δημοσιότητα του Γ.Ε.Μ.Η.**

Οι διαχειριστές δεν δικαιούνται αμοιβής, εκτός αν προβλέπεται διαφορετικά στο καταστατικό.

Οι διαχειριστές έχουν **υποχρέωση πίστης** προς την εταιρία (Άρθ. 65 και 22 α § 3 α).

**9.4.2.1. Ανάκληση διαχειριστών**

Διαχειριστής που έχει διορισθεί με καταστατική πρόβλεψη, μπορεί να ανακληθεί με **απόφαση των εταίρων** που λαμβάνεται με πλειοψηφία του συνόλου των εταιρικών μεριδίων (άρθρο 59).

Μπορεί να ανακληθεί και με **δικαστική απόφαση** επειδή συντρέχει σπουδαίος λόγος (πχ. σοβαρή παράβαση καθηκόντων, ανικανότητα προς διαχείριση) (Αρθρ. 61 § 1). Για την αίτηση στο Δικαστήριο απαιτείται υπογραφή εταίρων που κατέχουν τουλάχιστον το 1/10 του συνολικού αριθμού των εταιρικών μεριδίων.

**9.4.2.2. Ευθύνη των διαχειριστών**

Οι διαχειριστές ευθύνονται, απέναντι στην εταιρία, **για κάθε διαχειριστικό πταίσμα,** καθώς και για παραβάσεις του νόμου της ΙΚΕ, του καταστατικού και των αποφάσεων των εταίρων (άρθρο 67 § 1).

**9.5. Δικαιώματα και υποχρεώσεις των εταίρων**

Έχουν τα ακόλουθα δικαιώματα:

α) **ψήφου,** το δικαίωμα αυτό ασκείται στη ΣΤΕ και παρέχεται σε όλα τα εταιρικά μερίδια.

β) **διοίκησης της εταιρίας,** όταν ισχύει η νόμιμη διαχείριση

γ) **Συμμετοχής στα κέρδη και στο προϊόν εκκαθάρισης**

δ) **Ίσης μεταχείρισης,** δηλ. παροχής ίσων δικαιωμάτων και υποχρεώσεων (Άρθ. 94 § 2)

ε) **Πληροφόρησης** (Άρθ.94 § 2)

Οι **υποχρεώσεις** του εταίρου απέναντι στην εταιρία είναι :

• η καταβολή της οφειλόμενης εισφοράς

• υποχρέωση διαχείρισης όταν ισχύει η νόμιμη διαχείριση

Εταίροι που έχουν **το ένα δέκατο** του Ε.Κ. έχουν τα ακόλουθα δικαιώματα :

• **Ελέγχου** (Άρθ.94 § 4) και να ζητήσουν από το Δικαστήριο διορσιμό ορκωτού ελεγκτή-λογιστή για να διερευνήσει τυχόν παράβαση νόμου ή καταστατικού.

• **Σύγκλησης έκτακτης ΣτΕ** (Άρθ. 70 § 2), προσδιορίζοντας τα θέματα

• **Ανάκλησης του διαχειριστή** (Άρθ. 61 § 1). Απαιτείται αίτηση τους για να ζητήσουν την έκδοση δικαστικής αποφάσεως για ανάκληση.

**9.6. Ετήσιες οικονομικές καταστάσεις** (Αρθρ. 96-100)

Μία φορά το χρόνο, στο τέλος της εταιρικής χρήσης, ο διαχειριστής διενεργεί απογραφή των στοιχείων του ενεργητικού και του παθητικού της εταιρίας. Στη συνέχεια, βασιζόμενος στην απογραφή αυτή, συντάσσει τις ετήσιες οικονομικές καταστάσεις που είναι: ο ισολογισμός, ο λογαριασμός αποτελεσμάτων χρήσεως. Τέλος συντάσσει και την ετήσια έκθεση για τη χρήση που έληξε. Οι οικονομικές καταστάσεις εγκρίνονται με απόφαση των εταίρων, όπως και η διανομή των κερδών. Σχηματίζεται και αποθεματικό με παρακράτηση του 1/20 των καθαρών κερδών.

**9.7. Μετατροπή** (Αρθρ. 106-107)

Η εταιρία μπορεί να μετατραπεί **σε οποιασδήποτε μορφής εταιρία** **με**:

• απόφαση των εταίρων (πλειοψηφία 2/ 3).

• τήρηση της διαδικασίας που απαιτείται για τη σύσταση του νέου εταιρικού τύπου. Η μεταβολή καταχωρείται στο ΓΕΜΗ. ΄Εκτοτε υπάρχει με το νέο εταιρικό της τύπο.

**9.8. Συγχώνευση** (Αρθρ. 108-115)

Συγχώνευση μπορεί να γίνει μόνο μεταξύ ΙΚΕ είτε με απορρόφηση είτε με σύσταση νέας ΙΚΕ.

**9.9. Λύση** (Αρθρ. 103)

Λόγοι λύσης της ΙΚΕ είναι:

1. Η **πάροδος του χρόνου διάρκειας** της εταιρίας όπως αυτός προσδιορίζεται στο καταστατικό της.Πριν την πα΄ροδο μπορεί με καταστατική Γενική Συνέλευση να αποφασιστεί παράταση.

2. απόφαση των εταίρων (πλειοψηφία 2/ 3 του συνόλου)

3. Η πτώχευση της εταιρίας

4. Σε κάθε άλλη περίπτωση που προβλέπεται από το καταστατικό της εταιρίας.

Η λύση, εκτός από τη περίπτωση της παρόδου του χρόνου, καταχωρείται στο Γ.Ε.Μ.Η.

**9.10. Εκκαθάριση** (Αρθρ. 104-105)

Τη λύση ακολουθεί η εκκαθάριση, μέχρι το πέρας της οποίας, η εταιρία, διατηρεί τη νομική της προσωπικότητα. Καθήκοντα εκκαθαριστή αναλαμβάνει ο διαχειριστής. Η **διαδικασία** εκκαθάρισης είναι (Άρθ.105):

1. απογραφή της εταιρικής περιουσίας
2. κατάρτιση οικονομικών καταστάσεων τέλους χρήσης, οι οποίες εγκρίνονται με απόφαση των εταίρων.
3. εξόφληση των εταιρικών χρεών, είσπραξη εταιρικών απαιτήσεων, ρευστοποίηση της εταιρικής περιουσίας.
4. κατάρτιση και έγκριση οικονομικών καταστάσεων, περάτωση της εκκαθάρισης και διανομή των προϊόντων της εκκαθάρισης.

Μετά την ολοκλήρωση της εκκαθάρισης καταχωρείται αυτή στο ΓΕΜΗ.

**Ε.Π.Ε**

**ΑΠΑΙΤΟΥΜΕΝΑ ΠΟΣΟΣΤΑ ΠΛΕΙΟΨΗΦΙΑΣ ΣΤΙΣ ΣΤΕ**

|  |  |  |
| --- | --- | --- |
| ΕΙΔΟΣ ΣΤΕ | **ΠΛΕΙΟΨΗΦΙΑ ΠΡΟΣΩΠΩΝ** | **ΠΛΕΙΟΨΗΦΙΑ ΚΕΦΑΛΑΙΩΝ** |
| ΣΥΝΗΘΗΣ | 50% (του συνόλου των εταίρων) + 1 | 50% ( του συνόλου των εταιρικών μεριδίων) + 1 εταιρικό μερίδιο |
| ΚΑΤΑΣΤΑΣΤΙΚΗ | 2/3 (του συνόλου των εταίρων) | 2/3 (του συνόλου των εταιρικών μεριδίων) |